Postavljen dezinfekcioni tunel u centru Visokog (FOTO) U ulici Branilaca u Visokom postavljen je dezinfekcioni tunel u cilju efikasne borbe s pandemijom koronavirusa (COVID-19), saopćeno je danas iz ove općine\n08. 04. 2020. u 13:55 Face.ba\nKako je saopćeno, ovaj projekat realizirao je Grad Visoko u saradnji sa Opštom zadrugom BIOS iz Visokog, a sve u svrhu zaštite stanovništva.\n''Tunel za dezinfekciju je u potpunosti funkcionalan kada je riječ o uništavanju štetnih organizama i ne ostavlja nikakve posljedice na ljudsko zdravlje. Tunel funkcionira na principu senzora. Građani pri ulasku udišu dezinfekciono sredstvo SupraAll i budu dezinficirani, kao i njihova odjeća i obuća.\nGradska uprava Visoko u narednim danima planira postavljanje još jednog ovakvog tunela u centru grada, što je još jedna u nizu aktivnosti u suzbijanju pandemije koronavirusa.\nVisoko od danas nema nijednog zaraženog pacijenta, nakon što se muškarac kojem je 23. marta potvrđen virus, oporavio u Stacionaru Kantonalne bolnice Zenica'', saopćeno je.


Laguna - Bukmarker - Posebna izdanja romana „Duge noći i crne zastave“ i „Olujni bedem“ Dejana Stojiljkovića u prodaji - Knjige o kojima se priča\nStupajući na književnu scenu romanom „Konstantinovo raskršće“ Nišlija Dejan Stojiljković obezbedio je sebi mesto u loži savremene srpske književnosti. Jedan od najčitanijih književnika srednje generacije, Stojiljković u srpskoj literaturi i javnosti najpoznatiji je po romanima sa istorijskom sadržinom gde srednji vek zauzima centralno mesto. Svi njegovi romani doživeli su veliki uspeh, a uskoro će se u prodaji pojaviti posebna izdanja romana „Duge noći i crne zastave“ i „Olujni bedem“.\nRoman „Duge noći i crne zastave“ donosi priču o presudnim danima srpske srednjovekovne države, o potrazi za tajnom skrivenom u jednom kivotu ukradenom iz pograničnog manastira, viteškom Redu zmaja i bici za Pirotsku tvrđavu. Ivan Kosančić, Milan Toplica, Miloš Obilić, knez Lazar, sultan Murat I, Bajazit Jilderim, Marko Mrnjavčević i drugi likovi iz istorije i mita samo su neki od junaka ovog dinamičnog romana koji čitaoca odvodi u živopisni svet srednjeg veka.\nOva posebna izdanja romana donosi autorov dodatak u kojem čitalac može saznati sve u vezi sa istorijskom pozadinom romana, njegovim glavnim likovima, životom na srpskom i turskom dvoru, gradovima u kojima se radnja odvija, ratovanjem i vrstama naoružanja... Dodatak je obogaćen raznovrsnim ilustrativnim materijalom.\n„Olujni bedem“ nastavak je romana „Duge noći i crne zastave“ i vodi čitaoce u srednjovekovnu Srbiju, pod zidine opsednutog Niša i u mračne šume Toplice. Kroz simfoniju herojstva, vatre i krvi, sukob srpskog i otomanskog carstva dobija novu dimenziju, oslikavajući borbu jednog naroda za slobodu i težnju moćnog osvajača da dosegne granice Evrope.\nU ovom posebnom izdanju romana nalazi se pet eseja u kojima se objašnjava poreklo mističnih islamskih redova i verovanje u natprirodna bića. Osim toga, izlaže se istorijska građa o padu Niša i boju na Pločniku, kao i mitski kontekst u koji je smeštena priča...\n„Već sada je izvesno da će ovaj serijal biti značajna odrednica u istoriji srpske književnosti, na više načina, kao možda i definitivna literarna obrada kosovskog mita, kao presedan koji miri ’visoku’ umetnost i pop kulturu i, pre svega, kao jedna prokleto dobra priča“, rekao je Pavle Zelić o Stojiljkovićevom serijalu.\n„Duge noći i crne zastave“ na jesen će biti pretočeni i u strip u izdanju System Comicsa, a kao poseban iskorak, na Vidovdan, 28. juna, izlazi pesma „Oslobodi me“ po tekstu Dejana Stojiljkovića inspirisana knjigama „Duge noći i crne zastave“ i „Olujni bedem“ u izvođenju Dejana Najdanovića Najde i Ace Seltika, i premijerno će biti emitovana na Radio Laguni.\nKnjige „Duge noći i crne zastave“ i „Olujni bedem“, posebno izdanje, sa autorovim dodatkom, možete pronaći od petka, 8. juna u svim knjižarama Delfi, Laguninim klubovima čitalaca, online knjižari www.delfi.rs i na sajtu www.laguna.rs.


BDP Srbije - Dnevni list Danas\nPočetna » BDP Srbije » Page 2\nPiše: M. N. Stevanović 3. 8. 2020.\nĆulibrk: Najveći rast ne znači ništa\nSrbija je, prema izveštaju Eurostata, najbolja po stopi ekonomskog rasta u prvom kvartalu 2020.godine, ali glavni urednik nedeljnika NIN Milan Ćulibrk za N1 ukazuje da taj podatak građanima Srbije ništa ne znači, i da malo ko zna da je prošle godine svetski rekorder po rastu BDP bio Južni Sudan.\nPiše: M. Obradović 14. 5. 2020.\nJavni dug Republike Srbije je prema tvrdnji premijerke Ane Brnabić pao na 48,2 odsto BDP-a i to bi bio prvi put od sredine 2012. godine da je odnos duga prema bruto domaćem proizvodu pao ispod 50 odsto.\nPiše: M. O. 29. 1. 2020.\nIzjave stranaca o visokom BDP-u „mala pomoć vlastima“\nAko bi učinila efikasnije javne nabavke, unapredila obrazovanje radnika i produktivnost preduzeća, Srbija bi mogla da ostvari dvocifreni godišnji rast – izjavila je juče direktorka za Zapadni Balkan Evropske banke za obnovu i razvoj Žužana Hargitai obraćajući se partnerima nemačke privredne komore u Srbiji.\nPiše: M. N. Stevanović 23. 1. 2020.\nU trećem tromesečju rezultati privrede su poboljšani, na krilima rasta građevinske industrije, ali ipak postoje sumnje da je dodatna vrednost ove privredne grane precenjena, pa samim tim i kvartalni BDP, ocenio je juče Milojko Arsić, profesor na Ekonomskom fakultetu, predstavljajući novi Kvartalni monitor.\nPiše: M. O. 13. 12. 2019.\nPrema juče objavljenim podacima Republičkog zavoda za statistiku bruto domaći proizvod u trećem tromesečju povećan je u odnosu na isti period lane za 4,8 odsto.\nPiše: M. Obradović 3. 12. 2019.\nRegion Balkana je i dalje veoma konkurentan u proizvodnji hrane od čega ostvaruje suficit, ima veliki udeo u BDP-u i omogućava veliku zaposlenost, ali ti potencijali još nisu u potpunosti iskorišćeni, ocenjeno je na otvaranju konferencije „Consumer Rules Summit“, koju u Beogradu organizuje Evropska banka za obnovu i razvoj (EBRD).\n„BDP Srbije će 2019. rasti po stopi od 3,5 odsto“\nAnalitičari Erste grupe procenjuju da će stopa rasta bruto domaćeg proizvoda (BDP) Srbije ove godine iznositi 4,3 odsto, ali da će 2019. godine pasti na 3,5 odsto, a 2020. na 3,1 odsto, saopštila je danas ta bankarska grupacija.


Siva ekonimija – dupli trošak za potrošače naziv je panel diskusije koju „Blic“ organizuje 28. decembra.\nNa konferenciji čiji je fokus siva trgovina i kako ona utiče na krajnje potrošače, odnosno građane govoriće Rasim Ljajić, potpredsednik Vlade i ministar trgovine, turizma i telekomunikacija, predstavnici Poreske uprave, predsednik Nacionalne organizacije potrošača Srbije Goran Papović kao i Milan Vujović direktor marketinga kompanije Samsung za Adriatik regiju.\nBorba protiv sive ekonomije jedan je od prioriteta Vlade Srbije i ove, ali i naredne godine. Kako su pokazali rezultati poslednjih istraživanja obim sive ekonomije u prethodnih pet godina smanjen sa 21,2 odsto na 15,4 odsto BDP-a. Međutim, ovo se odnosi samo na registrovane privredne subjekte, ali i dalje svaki treći preduzetnik posluje u sivoj zoni. I upravo kupovinom proizvoda u takozvanoj sivoj zoni štetu trpe svi - i država i kompanije, ali ponajviše potrošači. Ukoliko pazarite robu za koju ne dobijate fiskalni račun ili garantni list, gubite prava zagarantovana zakonom.\nO tome kako da se sami potrošači više zaštite i informišu o robi koju kupuju, kao i šta u ovom pogledu čine država i privrednici govoriće se na panelu koji u saradnji sa „Blicom“ organizuje kompanija „Samsung“. U ime kompanije , o iskustvima na ovom polju govoriće Milan Vujović, direktor marketinga koji kaže kako je neophodno je da svi učestvuju u borbi protiv sive ekonomije - država, nevladin sektor, kompanije, ali i sami potrošači.\n- Samsung je, kao jednu od mera u svojoj borbi protiv sive ekonomije, razvio native android aplikaciju namenjenu tržišnim inspektorima kako bi bili u mogućnosti da provere da li je uređaj za srpsko tržište i da li je legalno kupljen. U aplikaciji se nalazi baza sa Samsung IMEI brojevima telefona, te skeniranjem ili ručnim unošenjem IMEI broja sa transportne kutije, kutije uređaja ili samog uređaja, tržišni inspektor dobije informaciju da li je isti namenjen tržištu Srbije ili ne. Na ovaj način pokušavamo da zaštitimo naše kupce kako bi dobili legalan i ispravan uređaj – kaže Vujović i dodaje da veruje da će aplikacija biti od velike koristi jer zapravo skraćuje sam postupak provere isprava o nabavci.\nIZ POLITIKE U NEKRETNINE Austrijski kancelar ne menja posao jer to želi, već zato što mora\nBivši austrijski vicekancelar Hajnc Kristijan Štrahe, koji je zbog afere "Ibica"bio prinuđen da podnese ostavku na sve političke funkcije, od septembra će imati novi posao.


Kahriman: Telekomunikacioni sistemi BH Telecoma funkcionišu besprijekorno - Akta.ba\n05.04.2020. 10:34 / Izvor: Fena\nVršilac dužnosti generalnog direktora BH Telecoma Sedin Kahriman izjavio je u subotu na pres-konferenciji predstavnika federalnih institucija povodom širenja koronavirusa da je stanje telekomunikacionih sistema, njihove infrastrukture i kapaciteta odlično, te da i u sadašnjim okolnostima sistemi funkcionišu besprijekorno.\n"Vjerujem da nam je svima jasno koliki je značaj telekomunikacionih sistema i kontunuiteta usluga i servisa generalno, a pogotovo u vrijeme globalne pandemije koronavirusa", kazao je Kahriman.\n"U tom kontekstu smo slijedili mjere koje su nadležni organi nakon toga donijeli i rekao bih da je stanje telekomunikacionog sistema, naše infrastrukture i kapaciteta je odlično i nemamo nikakvih ispada i sistemi funkcionišu besprijekorno", naglasio je Kahriman.\nNapomenuo je da su, u skladu s njihovom inicijativom koju je podržala Vlada FBiH, za pet bolnica uplatili po 200.000 KM za nabavku respiratora.


Radovi na izgradnji puta Bar-Boljare, jednom od infrastrukturnih projekata u Crnoj Gori koji se realizuje kineskim kreditom. Zabeleženo 18. juna 2018.\nEvropska zastupnica Viola von Cramon (Fon Kramon) i izvestiteljka Evropskog parlamenta za Kosovo je ocenila da "nije mudra odluka" EU da ne pomogne Podgorici u otplati kredita koju je Crna Gora preuzela od kineskih banaka.\nVon Cramon je putem svog Twitter naloga pozvala institucije EU da još jednom razmisli o ovom pitanju jer postoji rizik od, kako navodi, ponavljanja scenarija kada je u ime dugova Kina preuzela luku Pirej nakon što Unija nije pomogla Grčkoj.\nEvropska unija je 12. aprila stavila do znanja da neće otplatiti dug od milijardu eura koji je Crna Gora, za vreme vlasti Demokratske partije socijalista (DPS), pre više godina preuzela od Kine.\nPortparol Unije Peter Stano je izjavio da su evropske institucije zabrinute zbog "socioekonomskih i finansijskih efekata koje neka kineska ulaganja mogu imati u Crnoj gori, jer postoji rizik od makroekonomskih disbalansa i zavisnosti od duga".\nIpak, evropska zastupnica Viola von Cramon smatra da EU treba pronaći načine kako pomoći novoj crnogorskoj Vladi koja mora da reši finansijske dugove koje je preuzela prethodna vlast, jer, kako je naglasila, "korumpirani lideri, kao što je Milo Đukanović [sadašnji predsjednik Crne Gore i prvi čovek DPS-a], državu su eksploatisali godinama".


Asadove snage jurišaju na "srce Islamske države" | Serb.rs\nSerb.rs > AKTUELNO > Asadove snage jurišaju na „srce Islamske države“\nAsadove snage jurišaju na „srce Islamske države“\n15. februara 2016. / Komentari su isključeni na Asadove snage jurišaju na „srce Islamske države“\nRaka prestonica Islamske države (foto:www.visualphotos.com)\nJedinice sirijske vojske i pravojne formacije lojalne predsedniku Sirije Bašaru el Asadu velikom brzinom se približavaju “prestonici“ Islamske države u Siriji.\nKako prenose svetski mediji, državne snage napreduju kroz provinciju Raka, zauzele su put koji od grada Salamije vodi ka Raki, a naoružane milicije Palestinaca su osvojile vrh brda Tal Masba, na kom su do sada bili utvrđeni džihadisti.\nPut od Salamije do Rake je strateški veoma važan jer vodi direktno ka najvećem, uporištu Islamske države, gradu Raki u kom je uspostavljen takozvani kalifat.\nVojni izvori su preneli da su džihadisti morali da pobegnu sa vrha Tal Masbe ka severoistoku i pustinji na granici provincija Raka i Hama, ali su i tamo naleteli na vladine snage. Prema poslednjim informacijama u tom regionu se odvijaju žestoke borbe.\nKao sledeći cilj sirijske vojske navedeno je osvajanje vazdušne baze Tabaka, koja je u rukama džihadista od avgusta 2014. godine, na jugozapadu provincije Raka.\n“Otvoren je front u Raki, krećemo ka regionu Tabake. To je pravac kojim ćemo da započnemo naše operacije prema gradu Raki“, rekao je Rojtersu neimenovani izvor iz sirijske vojske.\nOd 2014. godine Damask nema nikakvu kontrolu nad događajima u Raki, provinciji koja je od velike strateške važnosti, ali bi ovaj nalet snaga odanih Asadu mogao da bude sprečen, s obzirom na to da postoji mogućnost da se vojno angažuje i Saudijska Arabija.\nZvanični Rijad pruža jaku podršku Asadovoj opoziciji i spekuliše se da razmatra potpunu kopnennu invaziju na Siriju.\nOznake: asad, Islamska država, napredovanje, raka, Sirija / Objavljeno u: AKTUELNO


Bivši trener Čelsija i Mančester junajteda, iz kog je otpušten minulog decembra, potpisao je ugovor sa ovim londonskim klubom do kraja sezone 2022/2023..\n"Kvalitet i prvog tima i omladinskog pogona me baš uzbuđuju! Rad sa ovim igračima me je i privukao u Totenhem", bile su prve reči slavnog Portugalca po preuzimanju nove dužnosti.\nPrvi čovek "pevaca" Danijel Levi je oduševljeno konstatovao:\n"U Žozeu smo dobili jednog od najboljih trenera koje fudbal ima".\nTotenhem je došao do finala prošlog izdanja Lige šampiona, ali je Poketinjova ekipa izgubila borbu za "ušati pehar" od Liverpula u Madridu.\nArgentinski stručnjak, koji je vodio londonski tim od maja 2014, nije uspeo da osvoji nijedan trofej od tada pa je "pevcima" i dalje poslednji pehar onaj iz Liga kupa 2008.\n"Murinjo poseduje bogato iskustvo, može da inspiriše ekipu, a i sjajan je taktičar. Osvajao je trofeje gde god da je radio, pa verujemo da će doneti energiju i veru u svlačionicu", dodao je Levi.\nŽoze Murinjo je nastavio da živi u severnom delu Londona i pored rada u Mančester junajtedu, tamo mu je i dalje dom, a u novi klub dolazi sa dobrim premijerligaškim pedigreom - tri titule i jedan FA kup je osvojio tokom dva vođenja Čelsija, a sa Junajtedom je pokorio Ligu Evrope i jednom uzeo Liga kup.\nPrethodno je sa Portom postao prvak Evrope, sa Interom je osvojio i Ligu šampiona i "duplu krunu" u Italiji, a sa Realom špansko prvenstvo.\nSada preuzima "pevce", rivala Crvene zvezde u Ligi šampiona, koji su tek 14. u Premijer ligi i pritom su bez pobede u poslednjih pet utakmica.\nMurinja su minulih meseci zvali klubovi iz Kine, Španije i Portuala, ali je on strpljivo čekao "pravi trenutak" i, po njegovom mišljenju, dočekao.


Novi respiratori značajna podrška\nSedam respiratora, koje je obezbedilo Ministarstvo zdravlja, isporučeno je Opštoj bolnici Valjevo, pre dve nedelje, a krajem protekle stiglo je pojačanje u vidu još tri respiratora.\nDirektor Opšte bolnice dr Zoran Đurić naveo je da su respiratori od velikog značaja za sve pacijente i zaposlene u ustanovi, kako u trenutnoj situaciji borbe protiv virusa korona, tako i ubuduće. Sa ovom donacijom valjevska bolnica ima ukupno 18 kliničkih respiratora i još dva portabilna na raspolaganju. Novi klinički respiratori sa neophodnom dodatnom opremom su značajna podrška u lečenju pacijenata. Mehanička ventilacija je neophodna kod teških formi pneumonija kao potpora vitalnim funkcijama. Veliki značaj ove donacije se ogleda i u tome što je na taj način obezbeđena intenzivna jedinica za kovid obolele, a ujedno i ustanova osigurana da je u mogućnosti da pruži maksimum u zbrinjavanju težih formi bolesti.\nUkupno posetilaca : 5387047


Tramp - prvi koji u kampanji koristi reč pi...\nIzvor: B92, 09.Feb.2016, 12:46\nKonkord -- Donald Tramp nazvao je kolegu republikanca i rivala u predsedničkoj trci Teda Kruza "pi*kicom" tokom poslednjeg predizbornog skupa u Nju Hempširu.\nU pitanju je novi u nizu skandala kontroverznog milijardera, ali i prvi put u istoriji da jak pretendent na predsedničko mesto na javnom skupu upotrebi nepristojnu reč.\nTramp je ponovio reč koju je doviknula jedna žena iz publike, kada je govorio o Kruzovim stavovima o mučenju zatvorenika, takozvanom "voterbordingu".\nKako prenosi "Gardijan", Tramp nije štedeo ni Džeba Buša i Marka Rubija za koga je rekao da se "znojio kao pas" tokom poslednje debate.\n"Pre neko veče, kada je bila debata, pitali su Teda Kruza ozbilno pitanje, šta misli o mučenju, da li je to ok. Mislio sam da će reći 'apsolutno', ali nije. Počeo je da priča, bio je zabrinut oko svog odgovora...", rekao je Tramp pre nego što ga je povikom "on je pi*kica" prekinula žena iz publike.\nTramp joj je rekao da ne bi trebalo da izgovara tako ružne reči, ali je zatim uz osmeh pozvao da to ponovo vikne "pošto on ne sme to da izgovara".\n"Ne bi trebalo to da govorite, očekujem da to niko od vas ne govori", rekao je Tramp i napravio kratku pauzu pre nego što je dodao: "Rekla je da je pi*kica".\nTo je naišlo na odobravanje publike, koja je počela da skandira "Tramp, Tramp"\nIzvor: Mondo, 09.Feb.2016\nDonald Tramp nazvao je svog konkurenta u trci za republikanskog kandidata za predsednika Amerike "p..om" i zauzeo se za mučenje vodom. Publika na stranačkom skupu oduševljena takvim nastupom, aplauzi ne prestaju...Foto: AP Photo/David Goldman..Pretendent za kandidata Republikanske stranke za predsednika...


Junker: Grčka je kao krava na ledu - 15.06.2015, Sputnik Srbija\nJunker: Grčka je kao krava na ledu\nPredsednik Evropske komisije Žan-Klod Junker izjavio je da je Grčka kao krava koja klizi po ledu i koja mora biti izvučena na čvrsto tlo. 15.06.2015, Sputnik Srbija\nvesti, ekonomija, grčka, žan-klod junker\n16:26 15.06.2015 (Osveženo: 16:19 05.10.2015)\nPredsednik Evropske komisije Žan-Klod Junker izjavio je da je Grčka kao krava koja klizi po ledu i koja mora biti izvučena na čvrsto tlo.\n„Grčka je krava koja klizi po ledu i koja mora biti izvučena na čvrsto tlo“, izjavio je predsednik Evropske komisije Žan-Klod Junker, upotrebivši metaforu za bolne dane u kojima su kreditori pokušavali da pomognu tvrdoglavoj Atini da izbegne bankrot i katastrofu.\nProšle nedelje se 60 delegacija okupilo u Briselu na samitu Evrope i Latinske Amerike, ali fokus nije bio ni na predsednici Brazila Dilmi Rusef, niti na predsednici Čilea Mišel Bašele, već na premijeru Grčke Aleksisu Ciprasu koji je diskretno tražio još jedan sastanak sa najmoćnijim evropskim liderom, nemačkom kancelarkom Anegelom Merkel, prenosi agencija Frans pres.\nCipras, čiji su najnoviji predlog reformi odbacili evropski zvaničnici, uspeo je da se sastane sa Merkelovom i predsednikom Francuske Fransoom Olandom, ali ga ti razgovori nisu približili rešenju grčkih problema, iako je nemačka kancelarka optimistično poručila da „gde ima volje, ima i načina“.\nIzlazak Grčke iz evrozone izazvao bi domino efekat\n15 Jun 2015, 18:38\n„Nastavićemo da guramo Grčku sa leda“, rekao je Junker, dok je komesar EU za ekonomske poslove Pjer Moskovisi izjavio da, inače, voli grčku tragediju, ali da smatra da je u ovom slučaju vreme za srećan kraj.\nZvaničnici EU krivicu za neuspeh pregovora svaljuju na Atinu, navodeći da ništa novo nije ponudila da bi se obezbedilo 1,6 milijardi evra za isplatu MMF-u do kraja meseca.\nVarufakis: I Merkelova da učestvuje u razgovorima\nIstovremeno u Atini, neimenovani zvaničnik Vlade je izjavio da Grčka nikada neće prihvatiti zahteve kreditora koji se odnose na smanjenje penzija i plata ili uvođenje dodatnih poreza na osnovne potrepštine, kao što je struja.\nGrčka ističe da je spremna i dalje da razgovara, dok zvaničnici EU i MMF-a poručuju da nemaju dozvolu za dalje pregovore, pa se grčka drama nastavlja, navodi Frans pres.


Izrael hvata Bajdenov voz | Restart Magazin\n17/11/2020 17/11/2020 Urednik\nMeđu svetskim liderima koji su bili očarani američkom administracijom poslednje četiri godine, nalazi se i izraelski premijer, nesumnjivi dobitnik najviše političkih poklona od Donalda Trampa.\n„Republikanci, demokrate, nema razlike”, izjavljuje sada Benjamin Netanijahu, koji je prihvatao sva zla trampizma.\nPosle pobede Džoa Bajdena, izraelski premijer pokušava da uspostavi bolje kontakte sa demokratama kako bi izbegao ponavljanje perioda zahlađenog partnerstva iz vremena Baraka Obame.\nPremijer, ministar odbrane Beni Ganc i šef diplomatije Gabi Aškenazi mogli bi da budu prvi Bajdenovi gosti kada preuzme dužnost, ali je jasno da Bela kuća više neće biti drugi dom izraelskog ambasadora u Vašingtonu.\nNovi predsednik svakako neće povlačiti poteze koji bi naškodili strateškom partnerstvu sa najvažnijim američkim saveznikom na Bliskom istoku, ali Izrael neće ponovo biti u prilici da na svoj konto uknjiži kapitalne Trampove nagrade.\nTo su bili izlazak SAD iz nuklearnog sporazuma sa Iranom, preseljenje američke ambadase iz Tel Aviva u Jerusalim, priznavanje izraelskog suvereniteta nad sirijskim Golanom i mirovni paket koji ništa ne donosi Palestincima.\nBajden će morati da vodi računa o liberalnoj američkoj mladeži koja je pristupila Demokratskoj stranci i ne usteže se od toga da kritikuje Izrael kao okupatora, kao što to čine i mnogi američki Jevreji.\nNajveće Netanijahuove košmare izaziva Bajdenova najava da će preispitati nuklearni sporazum, istina – ukoliko se Iran vrati tome da poštuje njegove odredbe. Novi predsednik je, na duboko razočaranje Izraela, podržao bečki dogovor Irana sa šest svetskih sila a Trampovo jednostrano napuštanje tog sporazuma 2018. nazvao „katastrofom”.\nBajden će nesumnjivo želeti da reaktivira osnove politike Baraka Obame, kod koga je bio potpredsednik, čime će se obistiniti mnoge najgore slutnje izraelskog premijera, koji nije krio nezadovoljstvo Obaminim odlukama, pre svega njegovom spremnošću da potpiše ugovor sa režimom u Teheranu koji Netanijahu opisuje kao „pretnju po opstanak” Izraela.\nNovi predsednik SAD je već najavio da se neće vratiti staroj američkoj praksi da ne prkosi međunarodnoj zajednici, što znači da neće vratiti ambasadu u Tel Aviv. To bi moglo da znači da Srbija neće biti pošteđena neugodnog preseljenja koje je Tramp podario lideru izraelskog desničarskog Likuda.\nOčekuje se da SAD ponovo otvore konzulat u Jerusalimu, koji je služio palestinskoj zajednici, i da se u Vašingtonu otvori pre dve godine zatvorena misija Palestinske oslobodilačke organizacije. Moguće je da će Bajden prećutati pitanje Golana, ali neće javno stati iza priznavanja suvereniteta nad delom okupirane teritorije.\nPalestinsko pitanje vratiće se u vrh agende Bajdenove diplomatije. Palestinci će biti uključeni u viziju rešenja konflikta po principu „dve države” pošto Bajden veruje da se time obezbeđuju bezbednost Izraela kao jevrejske i demokratske države, ali i legitimna prava Palestinaca.\nObnoviće prekinute diplomatske veze sa palestinskim liderima, koje je Tramp uništio, i obnoviće slanje barem dela ekonomske pomoći koju je njegov prethodnik ukinuo, mada neće prihvatiti zahteve dela demokrata u Kongresu za uslovljavanje američke pomoći Izraelu.\nInsistiraće na granicama kakve su postojale pre rata 1967, a ne onima iz Trampovog mirovnog projekta „posao veka”, koje su Netanijahuu omogućavale da pripoji velike delove okupirane teritorije. To znači i vraćanje na pitanje ilegalnih naselja na Zapadnoj obali u kojima živi pola miliona jevrejskih kolonizatora.\nPalestinski lideri Fataha iz Ramale uvereni su da će Bajden otkloniti štete koje im je Tramp naneo. Palestinskim vođama Hamasa iz Gaze novi predsednik nije po volji.\nBajden je već pozdravio uspostravljanje diplomatskih odnosa Izraela i tri arapske zemlje i radiće na proširenju te liste, ali će, za razliku od Trampa, zahtevati da Izrael prethodno učini neke ustupke Palestincima.\n„Ipak, ne verujem u potpuni povratak Obaminom periodu”, kaže Itamar Rabinovič, bivši izraelski ambasador u Vašingtonu, očekujući da Bajden, koji Netanijahua poznaje tri decenije, podrži traganje za novim arapskim partnerima za mir i tako učvrsti trasu puta kojim je Tramp krenuo posredujući u normalizaciji odnosa Izraela sa Emiratima, Bahreinom i Sudanom.\nDore Gold, još jedan bivši ambasador u SAD, veruje da će Bajden uspeti da stvori „bolju hemiju” od one koja je obeležavala odnose Obame i Netanijahua.\nPovratak na stari kolosek posle Trampovih dramatičnih zaokreta na Bliskom istoku najavljuje udarac za udarcem Netanijahuovoj politici – ali ne u toj meri da bi strateško savezništvo SAD i Izraela postalo upitno.\n← Godinu dana od prvog slučaja koronavirusa\nPutin: Indija i Kina mogu da počnu proizvodnju ruske vakcine “Sputnjik V” →\nLideri EU osudili Trampovu zabranu dolazaka iz Evrope\n12/03/2020 12/03/2020 Urednik


Mikelanđelov crtež prodat na aukciji\nU zamku Hauard (Howard) blizu Jorka, Velika Britanija, u oktobru 2000. godine pronađen je Mikelanđelov crtež rađen olovkom i mastilom, Studija ožalošćene žene. Prva procena vrednosti iznosila je šest miliona funti, ali se smatralo da bi na aukciji ovo delo moglo da dostigne i čitavih osam miliona. Porodica Hauard nije ni naslućivala da u svojoj kolekciji poseduje ovakvu vrednost – Mikelanđelov rad, koji je vekovima stajao u jednom od porodičnih albuma.\nSmatra se da je crtež, koji prikazuje ženu u žalosti, nastao u periodu između 1494. i 1504. godine, i da ga je, najverovatnije, kupio Henri Hauard (Henry Howard), četvrti erl od Karlajla, 1747. godine, od poznatog engleskog kolekcionara Džonatana Ričardsona Seniora (Jonathan Richardson Senior).\nIzgubljeni crtež je bio ponuđen edinburškoj National Gallery of Scotland, ali kako ova galerija nije uspela da obezbedi potrebnu sumu, Mikelanđelov rad se našao na aukciji kuće Sotheby“s, gde je prodat nepoznatom privatnom kolekcionaru za sumu od 5,9 miliona funti. Porodica Hauard bila je primorana da delo proda, pošto nije bila u stanju da plati ogromnu sumu za osiguranje crteža.\nMikelanđelov David razrok?


Hrapović: Zdravstveni sistem servis svih građana\nObjavljeno: 14.11.2018. • 19:39 Autor: Ministarstvo zdravlja\nMinistarstvo zdravlja u protekle dvije godine postiglo je značajne rezultate i pokazalo da je zdravstveni sistem, servis svih crnogorskih građana, saopštio je resorni ministar Kenan Hrapović.\nOn je to kazao na radnom doručku sa predstavnicima medija, na kome su predstavljeni rezultati dvogodišnjeg rada Ministarstva i planovi za naredni period.\nHrapović je rekao je da je zadovoljan svojim timom, da su postignuti rezultati značajni, kao i da imaju veliku odgovornost i za ono što nije urađeno i što planiraju da realizuju.\nOn je kazao da svakim danom raste broj ljekara u zdravstvenom sistemu.\n„Ponos Crne Gore su i ljekari i medicinsko osoblje. Uglavnom se podrazumijeva se da oni moraju da odgovore na najbolji način, a nekada greška ili propust ih stavlja na stub srama. To nije dobro jer svi oni su posvećeni poslu da pruže najbolju moguću zdravstvenu zaštitu“, poručio je Hrapović.\nOn je ukazao i da raste povjerenje građana u institucije zdravstvenog sistema.\n„Pokazujemo da zdravstveni sistem postaja i jeste servis svih građana u Crnoj Gori“, kazao je Hrapović.\nOdgovarajući na pitanje novinara na kom nivou zdravstvenog istema uočava najveće prisustvo korupcije, Hrapović je odgovorio da se radi o percepciji korupcije i da ne uočava ni u jednom nivou inače bi to sigurno sankcionisali.\nHrapović je rekao da je sistem spreman da se uhvati u koštac sa korupcijom i adekvatno odnosi prema tom problemu.\nOn je rekao da Ministarstvo nije dobilo ni jedno prijavu za korupciju, i da će, ako je dobiju, proslijediti nadležnim organima.\nKako je naveo Hrapović, ne smije se dozvoliti da „šačica“ ljekara ili medicinskog osoblja ugrozi cijeli zdravstveni sistem i svoje kolege.\n„To niko u sistemu neće da dozvoli i pozivam javno sve koji imaju bilo kakav dokaz o koruptivnim radnjama, bilo koga u zdravstevnom sistemu, računajući i Ministarstvo zdravlja, da to dostave i biće procesuirano istog dana. To vam veoma odgovorno tvrdim“, kazao je Hrapović.\nGovoreći o odlasku ljekara iz Crne Gore, Hrapović je rekao da je problem odlazak svih struka i struktura iz države, a ne samo ljekara.\nOn je saopštio da trenutno u crnogorskom zdravstvenom sistemu radi 128 ljekara iz država okruženja.\nKomentarišući slučaj zlostavljanja pacijenta na odjeljenu za sudskom odjeljenju Specijalne bolnice za psihijatriju u Kotoru, Hrapović je rekao da taj problem poznat i da su preduzeli određene mjere i aktivnosti.\nOn je kazao da se aktivno radi na izgradnji Zatvorske bolnice u Zavodu za izvršenje krivičnih sankcija (ZIKS) i i da bi ona 2020. godine trebalo da bude završena.\n„Na taj način ćemo trajno riješiti bitanje ovih bolesnika, koji su trenutno u Psihijatrijskoj bolnici Dobrota. U tom prelaznom periodu, razmišljamo o modelu grupisanja pacijenata, koji su iz ZIKS-a u jednom paviljonu u Dobroti, kako bi ih odvojili od drugih pacijenata“, objasnio je ministar.\nKada je o napadima na ljekare riječ, Hrapović je poručio da svi moraju da dignu glas.\n„Moramo zaštiti naše ljekare, koji časno i odgovorno obavljaju svoj posao. Ne smijemo da dozvolimo pijanim, ili drugim ljudima, koji žele da dobiju medicinsku njegu, da vrijeđaju i napadaju ljude koji im spašavaju život.“, rekao je Hrapović.\nOn je rekao da je protiv takvog ponašanja i na pozvao sve “da stanemo na kraj takvom ponašanju, da cijenimo naše doktore i medicinsko osoblje”.\nGeneralna direktorica Direktorata za harmonizaciju propisa i međunarodnu saradnju u Ministarstvu zdravlja, Slađana Pavlović, kazala je da je imperativ tog resora jačanje povjerenja u zdravstveni sistem i da je važno da se svešto rade u zdrsvatvenom isstemu reflektuje kroz donos pacijent-ljekar.\n„Zadovoljan ljekar znači i zadovoljan pacijent, a zadovoljan pacijent je najbolji pokazatelj efikasnosti sprovođenja zdravstvenih politika“, rekla je Pavlović.\nU zdravstvenom sistemu Crne Gore radi 2.061 ljekar, što znači da 3,3 ljekara na hiljadu stanovnika približava državu evropskom prosjeku (3,4).\nU poslednje dvije godine odobreno je 150 specijalizacija i 20 supspecijalizacija, dok su se sa specijalizacije vratila 93 ljekara.\n„Ovi mladi ljudi će u narednom periodu biti velika pokretačka snaga i nosioci reformskih procesa, koje planiramo za naredni period“, navela je Pavlović.\nOna je rekla da je za edukaciju zdravstvenog kadra, iz državnog budžeta, obezbijeđeno 1,4 miliona EUR, a da je kroz program kontinuirane medicinske edukacije već edukovano 3,8 hiljada ljekara.\nPavlović je kazala da je u protekle dvije godine, ulaganjem u kadar i opremu, smanjena list ačekanja, povećan broje pruženih usluga u opštim i specijalnim bolnicama, smanjenja količina medicinskog otpada, a po prvi put su urađene nove savremene intervencije.\nKako je navela, u prvih devet mjeseci ove u odnosu na prethodnu godinu broj pacijenata koji su upućeni na liječenje van Crne Gore smanjen je za 600, čime je napravljena uštedu od dva miliona EUR.\n„Ipak, neke procedure i dalje nije ekonomski isplativo razvijati u Crnoj Gori“, istakla je Pavlović.\nPrema njenim riječima, proširena su prava osigurnaika kada je riječ o medicinsko-tehničkim pomagalima, a donesena je i nova lista ljekova koja sadrži 1.156 ljekova se izdaju na recept, odnosno na teret Fonda za zdravstveno osiguranje.\nPavlović je kazala da je u navedenom periodu smanjeno izdvajanje iz džepa građana za akupovinu ljekova.\nOna je navela da poslednja istraživanja, koja su sproveli CEDEM i Institut alternativa, pokazuje da povjerenje građana u institucije zdravstvenog sistema konstantno raste.\nCrna Gora je na rang listi Evropskog zdravstvenog potrošačkog indeksa (ECHI) napredovala za devet mjesta sa pretposlednjeg, 34 mjesta.\nPavlović je kazala da im sve to daje vjetar u leđa da nastavimo dalje sa planirnaim reformama.\n„Reformi će biti još. Iako je prošlo divje godine za nas smo i dalje na početku reformskih procesa“, istakla je ona.\nGeneralna direktorica Direktorata za ekonomiku i projekte u zdravstvu u Ministarstvu zdravlja, Milica Škiljević, podsjetila je da je država opredijelila 11,8 miliona EUR za nabavku medicinske opreme u protekle dvije godine.\nOd toga novca nabavljena je linearni akcelerator, koji će do kraja godine biti pušten u funkciju, 3T magnetna rezonanca, angiografski aparat, gama kamera, 4 CT skenera.\nŠkiljević je kazala da je za rekonstrukciji i adaptaciju objekata uloženo 3,1 milion EUR. Za adaptaciju šest objekata kroz program energetske efikasnosti uloženo je pet miliona EUR, dok će dodatnih šest biti uloženo za adapticiju 18 objekata.\nTokom protekle dvije godine, kako je navela, umreženo je 167 privatnih apoteka, čime je pacijentima omogućeno da recepte osim u apotekama Montefarma mogu realizovati u tim ustanovama, zatim 17 privatnih zdravstvenih ustanova i 27 isporučilaca pomagala, kao i 177 stomatoloških ambulanti.\nOsnovan je Centar za autizam, a u Kliničkom centru izvršena je eksplantacija pet organa.\nŠkiljević je rekla da je rad Ministarstva zdravlja u narednom periodu biti fokusiran na prevenciju i najavila da će početkom naredne godine proširiti skrining karcinoma dojke.\nOna je kazala da je obuhvat vancinacije djece povećan sa 46 na 82 odsto, ali da je Crna Gora još daleko od svjetskog standarda.\nŠkiljević je rekla da će u narednom periodu urediti pitanje nagrađivanja zdravstvenih radnika, profesionalne odgovornosti ljekara, odnosno osiguranje od ljekarske greške, ali i urediti način obezbjeđenja sredstava za rijetke bolesti i skupa liječenja.\n“Počećemo i sa procesom akreditacije zdravstvenih ustanova i uvođenjem novih medicinskih tehnologija”, dodala je ona.\nŠkiljević je rekla da će u drugoj polovini naredne godine raspisati tender za nabavku informacionog sistema Kliničkog centra, nastaviće sa strukturiranjem i standarizovanjem elektronskog zdravstvenog kartona.\nNaredne godine, kako je planirano, uložoće dodatnih pet miliona EUR iz budžeta za nabavku nove medicinske opreme.\nŠkiljević je kazala da će u izradnju klinika za infektivne bolesti i za dermatologiju, kao i opermanje mikrobiološke labaratorije uložiti šest miliona EUR, odnosno da su dobili iz Brisela odgovor da će podržati taj projekat.\nZajedničkim djelovanjem malih zemalja do kompetentog, osnaženog i motivisanog zdravstvenog 17.09.2021.\nCrna Gora dobila predstavnika u Stalnom komitetu Regionalnog komiteta Svjetske zdravstveno 17.09.2021.\nSAČUVAJ I SEBE I DRUGE-VAKCINIŠI SE - dr Adel Hamzić 16.09.2021.\nSAČUVAJ I SEBE I DRUGE-VAKCINIŠI SE - dr Zoran Marković 16.09.2021.


IIjber Hisa: Rešenja može doći isključivo političkim sredstvima\nOvo je značajan momenat za kosovske Srbe i ukoliko oni to shvate iskoristiće šansu da direktno predstavljaju sebe u budućem pregovaračkom procesu, umesto da to čini zvanični Beograd, izjavio je u ekskluzivnom razgovoru za Glas Amerike potpredsednik partije ORA Iljber Hisa, dodajući da bi kosovska strana bila spremna da sa njima razgovara kao sa svojim sugradjanima.\nHisa: Ukoliko kosovski Srbi budu rešili da njihove interese zastupa zvanični Beograd, znači da oni prihvataju da sa nama razgovaraju o svim pitanjima uključujući i pitanja prošlosti.\nGlas Amerike: Da li je za očekivati da predstavnici kosovskih Srba preuzmu na sebe takvu odgovornost, s obzirom na postojeće uslove života srpske zajednice?\nHisa: Mi smo inicirali odbor za zajednice jer smo mislili da je nužno uspostaviti direktan dijalog na unutrašnjem planu koji će omogućiti svim zajedicama da imaju direktan pristup našoj delegaciji kako bi se svi zahtevi zajednica upotpunili u našoj platformi. Dosadašnjim radom smo postigli da komunikacija ukazuje na konkretne korake koje treba napraviti.\nKao član političko-strateške grupe i odbora za zajednice Iljber Hisa zalaže se za očuvanje srpske kulturne baštine na Kosovu uz poziv zvaničnom Beogradu da ozbiljno shvati takvu ponudu.\nHisa: Što se tiče Srpske Pravoslavne Crkve i celokupne kulturne baštine, delimo dosta zajedničkog, i tu sam veliki optimista i mislim da možemo da postignemo velike rezultate. Prihvatićemo ne samo ime već i celokupnu unutrašnju organizaciju SPC sa svim ostalim privilegijama i zahtevima. Ukoliko budemo u prilici da razgovaramo sa SPC i medjunarodnom zajednicom, stićićemo do rešenja koje će biti optimalno za sve i koje će garantovati ne samo zaštitu kulturne baštine, koja je za nas jako važna već, možemo da postignemo i dogovor koji može da pruži privilegije SPC.\nNovi plan za reformu lokalne vlasti izlazi u susret manjinskim zajednicama, ali ne dozvoljava kompromis sa teritorijalnim integritetom Kosova kao ni blokadu rada kosovskih institucija, konstatuje Hisa i dodaje da ne treba isključiti mogućnost izbijanja novih nemira, ali da je veoma važno da i Priština i Beograd shvate da se do rešenja može doći isključivo političkim sredstvima. O mogućnosti nametanja rešenja za konačni status Hisa kaže.\nHisa: Samim tim što u novijoj istoriji Prištna i Beograd nisu bili spremni da pronadju rešenje, doprinelo je da treća strana ima ulogu koju ima i koju će imati. Treću stranu vidimo kao deo jednog kompleksnog rada, koja može da pomogne da se nadje prihvatljivo rešenje političkim sredstvima.


Đorđević: Iza izmene Zakona o referendumu krije se predaja Kosmeta i ulazak u NATO - Politički.rs\nIZMENE ZAKONA O REFERENDUMU DOKAZ LOŠIH NAMERA SNS\nPredsednik pokreta Oslobođenje Mlađan Đorđević komentarisao je danas izmene Zakona o referendumu i narodnoj inicijativi, kojima se ukida obaveza izlaska 50% birača da bi referendum bio validan. Đorđević je istakao bojazan da se iza promena krije namera vlasti da “na silu” usvoji određene politike.\n“To je pokazatelj loših namera koje SNS ima za budućnost Srbije. Oni dobro znaju da Srbi ne bi prihvatili brisanje preambule iz Ustava ili ulazak u NATO, zato će pokušati to da proguraju na mala vrata”, kaže lider Oslobođenja.\nĐorđević je ocenio da se radi o stvaranju mehanizma za “prekrajanje većinske volje građana”. On objašnjava da se novim izmenama otvara mogućnost manipulacije.\n“SNS može da izvede milion glasača kroz ucene, pretnje, podmićivanja i sistem sigurnih glasova i tako osigura da svaki predlog bude usvojen na referendumu”, dodaje Đorđević.\nOn je podsetio i da se najavljuje referendum u vezi projekta Rio Tinto, tj. otvaranja rudnika litijuma u Podrinju, oko kojeg postoje sporenja zbog očekivanog ekstremnog zagađenja životne sredine.\n“Na ovaj način naprednjaci mogu da osiguraju otvaranje rudnika kroz namešteni referendum”, upozorava predsednik Oslobođenja i dodaje da Srbiju slično očekuje “i po pitanju Kosova i Metohije, i po pitanju ulaska u NATO”.\n“Srbiji je već predočeno da je preambula Ustava problem i da će morati da se menja, a za to je neophodan referendum. Novim zakonom otvara se prostor da taj referendum prođe uprkos volji građana”, dodaje on.\nĐorđević zaključuje da je važno da narod na svaku “opasnu inicijativu” reaguje pre svega izlaskom na ulice i građanskom neposlušnošću, i tako, prema njegovim rečima, spreči da takva pitanja “uopšte dođu do birališta”.\nTagged: KOSOVO I METOHIJA, MLAĐAN ĐORĐEVIĆ, NATO, REFERENDUM, RIO TINTO, ZAKON O REFERENDUMU


Pudždemon je bio poslanik Evropskog parlamenta od 2019. godine, ali mu je imunitet ukinut. Njegovi advokati naveli su da nema osnova za njegovo hapšenje i da treba da bude oslobodjen do odluke Evropskog suda pravde o njihovoj žalbi na tu odluku EP.\nPudždemon je iz sudnice izašao sa svojim advokatom, pozdravio je svoje pristalice i poručio da je "veoma zadovoljan", prenosi AP.\nNjegov advokat Agostinanđelo Maras rekao je novinarima da odluka o ekstradiciji Španiji gde je optužen, zavisi od odluke najvišeg evropskog suda.\nŠpanija Pudždemona optužuje za pobunu i traži njegovo izručenje, uz tvrdnje da je pomogao u organizovanju referenduma o nezavisnosti Katalonije 2017. godina, koji su španski sudovi ocenili nezakonitim.


pink.rs | DPS sprema rezoluciju o Podgoričkoj skupštini!\nDPS sprema rezoluciju o Podgoričkoj skupštini!\nVladajuća Demokratska partija socijalista (DPS) razmišlja da, u dogovoru sa koalicionim partnerima, predloži parlamentu rezoluciju o poništenju odluka Podgoričke skupštine iz 1918. godine, piše podgorička Pobjeda.\n"DPS je bliža da, umesto zakona, predloži rezoluciju kao rezolutan politički akt, jer od ranije smatramo da su odluke Podgoričke skupštine ukinute 1945. i 2006. godine", rekao je Pobedi izvor iz vrha DPS-a.\nOčekivano je da, ukoliko takav dokument bude na poslaničkim klupama, dobije podršku vladajuće koalicije.\nPredstavnici DPS i SD ranije su poručili da bi njihove partije podržale dokument kojim bi se poništile odluke Podgoričke skupštine.\nNikola Rakočević iz DPS-a tada je za Pobjedu kazao da je "inicijativa da se u Skupštini da prilog istorijskom preispitivanju 1918. neophodna i pravedna", dok je Stefan Šuster iz SD-a rekao da bi njegova partija podržala takav akt ukoliko bude u skupštinskoj proceduri, da bi se, kako je istakao, "jednom za svagda stavila tačka i na tu prevaru Crne Gore", preneo je portal RTCG.\nPodgorička skupština 1918, čiji je zvanični naziv Velika narodna skupština, prema tumačenju aktuelnih vlasti u Crnoj Gori i dela istoričara, ustanovljena je suprotno tada važećem Ustavu države Crne Gore i njenom pravnom poretku.\nSkupština je 26. novembra 1918. donela odluku kojom je ukinuta država Crna Gora, njena teritorija unitaristički sjedinjena (pripojena) teritoriji države Srbije i njen narod inkorporiran u srpski.\nZvanična Podgorica smatra da je tada ukinuta suverena, međunarodno priznata država koja je imala ustav, vladaoca, Narodnu skupštinu, kao ustavotvorni i zakonodavni organ, vladu, pravni poredak.


Novak Đoković je trijumfom nad Davidom Gofanom izborio finale turnira u Tokiju u kome će odmeriti snage sa kvalifikantom Džonom Milmanom.\nNjih dvojica će izaći na teren u 8.30 po srednjeevropskom vremenu u borbi za 500 ATP poena. Dakle, kao i tokom čitave nedelje, ponovo gledamo najboljeg na svetu u ranijim jutarnjim časovima zbog vremenske razlike. Naš as se nalazi u dobroj formi, pa kao prvi nosilac nije izgubio nijedan set na turniru.\nGofan je smatran najvećom preprekom koju je naš as uspešno pregrmio, ali će kvalifikant svakako tražiti ATP titulu. Milman je do sada oba puta izgubio od našeg asa, a mečevi su igrani u Kvinsu i Vimbldonu 2018. godine.\nPa, zašto kvariti ovu tradiciju?


Sportski savez Beograda – Page 68\nLONAČAREVOJ I LATASOVOJ PO DVA ZLATA U JABUCI\nČlanice kruševačkih Zmajeva, Sara Lončar i Teodora Latas, jedine su dve učesnice Juniorskog kupa – Pančevo 2019 koje su se okitile sa po dva najsjajnija odličja. Lončareva je na turniru, koji je u nedelju, 3. novembra 2019, održan u Hali sportova u Jabuci, trijumfovala u\nSrpska reprezentativka u tekvondou Milica Mandić osvojila je bronzanu medalju na Ekstra Evropskom prvenstvu u Bariju. Za Milicu je ovo još jedno vredno odličje u bogatoj riznici, uz koje dolaze i važni bodovi za odlazak na Olimpijske igre u Tokiju 2020. Mandićeva je na putu\nNade srpskog streljaštva su trećeg dana međunarodnog juniorskog turnira u Smederevu osvojili jednu zlatnu, dve srebrne i dve bronzane medalje. Danas je održan „Valter kup“, u kome su svi strelci nastupali u jedinstvenoj kategoriji (do 20 godina), a naši takmičari su, kao i juče na\nNajbolji srpski teniser Novak Đoković peti put u karijeri osvojio je Masters u Parizu, pošto je u finalu savladao Kanađanina Denisa Šapovalova 6:3, 6:4. Bio je to njihov četvrti meč ove godine i četvrta Đokovićeva pobeda, posle Melburna, Rima i Šangaja. Srpski as stigao je\nU subotu, 2. novembra, u Nacionalnom badminton centru na Adi Ciganliji održan je prvi ovogodišnji kurs za realizatore “Shuttle Time” projekta koji su vodili sertifikovani treneri za obuku u okviru ovog projekta Svetske badminton federacije (BWF) Milan Barbir, inače glavni trener reprezentacija Srbije, i Andreja\nNajmlađa selekcija Srbije (U15) poražena je u poslednjem meču Razvojnog turnira U15 u Sportskom centru FSS u Staroj Pazovi od Izraela – 0:1(0:0). Selekcija koju vodi selektor Mirko Bunjevčević okončala je turnir sa dve pobede, protiv Slovenije (3:0) i Crne Gore (1:0) i jednim porazom,\nNa konstitutivnoj sednici Odbora za organizaciju 5. Evropskih univerzitetskih igara u Beogradu, kojom je danas predsedavala premijerka Ana Brnabić, usvojen je zaključak o osnivanju Izvršnog komiteta za organizaciju tih igara. Taj komitet će se baviti pripremom, koordinacijom i organizacijom tog sportskog takmičenja. Evropske univerzitetske igre\nTijana Bogdanović ( do 53 kg) nas je opet obradovala vrhunskim rezultatom na međunarodnoj sportskoj sceni. Srpska trofejna tekvondoistkinja je na Ekstra Evropskom prvenstvu u Bariju – takmičenju G4 kategorije, osvojila bronzano odličje. Prestižno takmičenje u Italiji na kome učestvuje elita tekvondo sporta, okupilo je\nPriznanje za srpski fudbal i predsednika Fudbalskog saveza Srbije. Slaviša Kokeza izabran je za potpredsednika Komisije nacionalnih federacija UEFA. Ova komisija evropske kuće fudbala jedna je od najznačajnijih u Nionu i bavi se važnim projektima, kao i raspodelom sredstava u Evropi i van nje. Komisija\nSRPSKIM NADAMA PUŠKOM ŠEST ZLATNIH MEDALJA NA „VELIKOJ NAGRADI SMEDEREVA“\nSrpski strelci dominirali su u takmičenjima puškom drugog dana međunarodnog turnira za mlađe kategorije u Smederevu, koji je okupio nade iz 10 zemalja. Danas je održana „Velika nagrada Smedereva“ u pojedinačnim disciplinama. Strelci su bili podeljeni u tri uzrasne kategorije, podeljeno je ukupno 16 kompleta\nPrevious 1 … 67 68 69 … 353 Next


Zaštitnik građana: Deca, stariji i nezaposleni najugroženiji - Penzin\nPovodom Svetskog dana socijalne pravde, koji se obeležava 20. februara, zaštitnik građana Zoran Pašalić je naglasio da su u Srbiji deca, stariji i nezaposleni najugroženiji.\nSocijalna pravda kao ideal humanog i demokratskog društva, koje uvažava pravo na dostojanstven život svih svojih građana, obezbeđuje jednake šanse pojedincima za napredak i razvoj i poštuje različitosti svake vrste, temelji se na beskompromisnom poštovanju ljudskih i manjinskih prava i odlučnoj borbi u iskorenjivanju i smanjivanju siromaštva, nejednakosti i nasilja, istakao je zaštitnik građana Zoran Pašalić povodom 20. februara Svetskog dana socijalne pravde.\nU Srbiji, prema poslednjim dostupnim istraživanjima, oko pola miliona ljudi, odnosno oko sedam procenata stanovništva, ne može da zadovolji osnovne egzistencijalne potrebe. Riziku od siromaštva najviše su izloženi mlađi od 18 godina, a porodice sa troje ili više izdržavane dece, stariji, bolesni i nezaposleni često su u posebno teškom položaju, zbog čega je pitanje siromaštva i dalje od izuzetnog značaja.\nUprkos merama štednje, mere socijalne politike moraju uključivati dalje razvijanje usluga podrške deci, mladima i starijima, jačanje prava u oblasti socijalne i zdravstvene zaštite, ulaganje u obrazovanje i zapošljavanje. Važno je, poručio je Pašalić, da kao društvo podstičemo solidarnost i odgovornost za one koji su najugroženiji i koji bez pomoći šire društvene zajednice ne mogu rešiti svoje osnovne egzistencijalne probleme.\nDa na tome moramo raditi još više i intenzivnije upozorava nas niz teških situacija, čiji smo bili svedoci, a u kojima često izostaje očekivana reakcija najbliže, lokalne zajednice, uprkos očiglednim problemima sa kojima se pred očima zajednice suočavaju čak i deca, stariji ili bolesni. Naša je dužnost da najpre u svojoj sredini razvijamo odnose razumevanja i spremnosti da pomognemo, jer samo na taj način možemo uspeti na putu izgradnje pravednog i humanog društva, za koje se načelno i uvek zalažemo.\nSvetski dan socijalne pravde\nSvetski dan socijalne pravde, odlukom generalne skupštine Ujedinjenih nacija, obeležava se 20. februara, kako bi na poseban način bili istaknuti globalni problemi siromaštva, socijalne i ekonomske isključenosti i nezaposlenosti na nivou svetske populacije.\nFotografija: João Jesus sa Pexels\nPodsećamo na tekst iz 2014. godine:\nDanas je Svetski dan socijalne pravde\nTags:svetski dan socijalne pravdezaštitnik građanaZoran Pašalić\nFizioterapeut postao zamenik direktora Fonda PIO?\nZaštitnik građana o ostvarivanju političkih prava građana\nSastanak Zaštitnika građana i vlasnika privatnih domova za stare\nAmity: Alarmantni podaci o nasilju nad starijim ženama iz seoskih sredina 15.06.2022.


Novi Adobe-ov program za štampu preko Internet-a\nKrstarica 11. decembra 2001. 00:00\nKompanija Adobe Systems još pre nekoliko godina je pokazala da ima sasvim ozbiljne namere kada je u pitanju elektronsko izdavaštvo, jedan od retkih segmenata tržišta koji, čak i u trenutnoj situaciji trenutne tihe recesije, beleži stalni rast i napredak. Da se stvarno radi o strateškom opredeljenju, svedoči i novo okruženje za razvoj aplikacija (software development kit, SDK) za PDF tehnologiju (Adobe-ov tržišno uspešan i u mnogo čemu revolucionaran standard za kreiranje i razmenu prenosivih dokumenata), koje će se uskoro pojaviti na tržištu.\nNovi softverski paket zove se PDF Transit i njegov je smisao u tome što korisnicima omogućuje da sa svog lokalnog kompjutera, a posredstvom globalne Mreže, pošalju dokument na štampu na bilo koji računar povezan na Internet širom sveta. I ova tehnologija je, naravno, zasnovana na PDF formatu, a, pojednostavljeno gledano, funkcioniše tako što na strani korisnika automatski kreira PDF fajl i šalje ga preko Interneta na bilo koji uređaj za štampu – bilo gde u svetu.\nDa bi PDF Transit mogao da se koristi, na strani servera operativni sistem mora biti najmanje Windows 2000, dok je, sa strane klijenta, paket kompatibilan sa svim verzijama Windows familije operativnih sistema, kao i sa Mac OS-om od verzije 9.0.4 do X (u “klasičnom” režimu rada).\nPDF format za elektronske publikacije inače je središte i okosnica Adobe-ove celokupne strategije vezane za elektronsko izdavaštvo i u poslednje vreme je sve popularniji, zahvaljujući pouzdanosti, kvalitetnom i doslednom opisu strane, tačnom prenosu teksta i, nadasve, malom kapacitetu. Za pregledanje PDF fajlova dovoljan je program Acrobat Reader, koji je moguće besplatno preuzeti sa Adobe-ovog sajta.\nCena PDF Transit-a još uvek nije objavljena, ali je poznato da će za sada biti dostupan samo sa engleskim interfejsom, dok su verzije na drugim jezicima još uvek u pripremi.


Stotine milijardi dolara zbrisano sa tržišta kriptovaluta - 13.05.2021, Sputnik Srbija\nStotine milijardi dolara zbrisano je sa tržišta kriptovaluta nakon što je izvršni direktor „Tesle“ Ilon Mask objavio da ta kompanija suspenduje mogućnost... 13.05.2021, Sputnik Srbija\nU trenutku kada je Mask objavio tu vest, vrednost čitavog tržišta kriptovaluta bila je oko 2,43 biliona dolara. Dva sata kasnije iznosila je 2,06 biliona.Uprkos malom oporavku, tržište kriptovaluta izgubilo je za kratko vreme oko 10 odsto svoje vrednost. Kompanija „Tesla“ je u februaru objavila da je uložila 1,5 milijardi dolara u bitkoin i da prihvata kriptovalutu za kupovinu svojih automobila.Ipak, Mask je, čini se, promenio mišljenje od tada.Kompanija „Tesla“ zabrinuta je zbog sve većeg porasta potrošnje fosilnih goriva, naročito uglja, za rudarenje bitkoina, preneo je RTS.\nkriptovalute, bitkoin, ilon mask, društvo\n08:45 13.05.2021 (Osveženo: 03:13 26.08.2021)\nU trenutku kada je Mask objavio tu vest, vrednost čitavog tržišta kriptovaluta bila je oko 2,43 biliona dolara. Dva sata kasnije iznosila je 2,06 biliona.\nUprkos malom oporavku, tržište kriptovaluta izgubilo je za kratko vreme oko 10 odsto svoje vrednost.\nKompanija „Tesla“ je u februaru objavila da je uložila 1,5 milijardi dolara u bitkoin i da prihvata kriptovalutu za kupovinu svojih automobila.\nIpak, Mask je, čini se, promenio mišljenje od tada.\nKompanija „Tesla“ zabrinuta je zbog sve većeg porasta potrošnje fosilnih goriva, naročito uglja, za rudarenje bitkoina, preneo je RTS.


Kavez za viljuškare\nDom / Svi prilozi / Forklift Goods Cages\nStrojni viličari naručuju kaveze platforme za odabir\nTip WP-OPG kavez za biranje naloga Tip WP-OPG kavez za branje je prilagođen individualnim viljuškarima i primjenama. Dizajni se razlikuju od standardnog kaveza tako da sadrže paketić za pakete, štitnike za zaštitu glave, točkove, ljuljačke i klizna vrata. *** ...\nTip WP-GC18 Kavez za viljuškare Tip WP-GC18 Kavez za viljuškare dizajniran je kao kavez za skladištenje i transport pogodan za nameštaj i bele proizvode. Zglobna rampa je standardna koja omogućava da kolica sa nameštajem uđu u kavez. Zaključavanje rampe ...\nTip WP-OP kavez za biranje naloga Tip WP-OP kavez za biranje narudžbe je prilagođen pojedinačnim viljuškarima i primjenama. Dizajni se razlikuju od standardnog kaveza tako da sadrže paketić za pakete (prikazano), štitnike za zaštitu glave, točkove, ljuljačke i klizne pristupne vrata ...


Između 100 i 200 zaposlenih u njujorškom skladištu Amazona na Staten ajlendu, južno od Menhetna, mogli bi danas da prekinu rad, javljaju američki mediji.\nU vreme kada je ta oblast, koja je postala epicentar epidemije u SAD, stavljena uizolaciju, zaposleni optužuju Amazon da ne preduzima potrebne mere da ih zaštiti.\nZaposleni u lancu samoposluga "Hol fuds" (Whole Foods) koje pripadaju Amazonu, pozivaju na štrajk sutra, i takođe traže jače bezbednosne mere, kao i veće plate.\nNa zapadnoj obali SAD, kupci i dostavljači platforme Instakart preko koje se poručuju namirnice onlajn, takođe će danas biti u štrajku. Oni traže bolje bezbednosne i finansijske uslove.\n"Ne radi se samo o nama, mi takođe želimo da zaštitimo naše klijente. Zaposleni su besni što Instakart ne čini ni minimum za vreme ove smrtonosne pandemije", dodala je ona.\nInače, dok broj nezaposlenih u SAD dramatično raste – prošle sedmice je 3,3 miliona podnelo zahtev za dodadatak po osnovu gubitka posla što je najviše u istoriji – Amazon i ostali lanci traže nekoliko stotina hiljada radnika zbog pojačane tražnje za distribucijom robe preko onlajn narudžbina.


Porodica Riste Jugovića 16 godina čeka odgovor i istinu o ubistvu – PRAVDA – ISTINA\nPorodica pokojnog Riste Jugovića, generalnog direktora Srpskog osiguravajućeg društva /SOD/ “Jahorina”, koji je mučki ubijen 10. marta 2002. godine u dvorištu porodične kuće na Palama, ni nakon 16 godina nema zvaničan odgovor nadležnih institucija na pitanje ko je, zašto i po čijem naređenju ubio njihovog supruga, oca i djeda.\n“Istraga o ubistvu našeg supruga, oca i djeda policijski je okončana, ali Tužilaštvo BiH godinama odbija da ovaj slučaj dovede do kraja, odnosno da uhapsi i procesuira izvršioce i nalogodavce ovog zločina”, kažu za Srnu članovi porodice pokojnog Riste, pozivajući se na tvrdnje visokog policijskog službenika u Agenciji za istrage zaštitu /Sipa/ BiH, bliskog istrazi.\nOni smatraju da bi odgovor na pitanje zašto već 14 godina nema nikakvog napretka u istrazi u predmetu koje je Tužilaštvo BiH vodilo pod nazivom “Jahorina”, prvenstveno trebalo da da rukovodilac Posebnog odjeljenja Tužilaštva BiH za organizovani kriminal, privredni kriminal i korupciju tužilac Božo Mihajlović.\nMeđutim, na upit Srne u vezi sa statusom pomenutog predmeta i ove godine je iz Tužilaštva BiH šturo odgovoreno – “Tužilaštvo BiH ne može davati nikakav komentar na navedeni upit”.\n“U skladu sa Vašim upitom od 29. februara ove godine, obavještavamo Vas da je Agencija za istrage i zaštitu BiH u prethodnom periodu, u saradnji sa entitetskim policijskim organima, preduzimala intenzivne mjere i radnje na rasvjetljavanju najtežih krivičnih djela počinjenih na području Sarajeva i Istočnog Sarajeva, od kojih su neka rasvijetljena i izvršioci su lišeni slobode i procesuirani, dok druge osumnjičene tek očekuje pravosudni postupak”, navodi se u odgovoru Sipe Srni.\n“Istraga u ovom predmetu i dalje traje, ali nismo u mogućnosti da iznosimo bilo kakve pojedinosti u vezi sa trenutnim statusom istrage, indiciranim ili osumnjičenim grupama ili pojedincima koji se mogu dovesti u vezu sa izvršenjem ovog krivičnog djela. Budući da je za provođenje istrage nadležan tužilac, predlažemo da se za sve informacije obratite nadležnim tužilaštvima”, poručuju iz Sipe.\nČlanovi porodice Jugović, nezadovoljni ovim “prebacivanjem loptice” između Tužilaštva BiH i Sipe, podsjećaju da je na ovom slučaju radila grupa veoma iskusnih policajaca koji su, za razliku od ranije istrage o ovom slučaju, koja je polazila od pretpostavke da je riječ o politički motivisanom ubistvu, nastojali da prate imovinske i finansijske tokove i transakcije koje se mogu povezati sa SOD “Jahorina”.\n“Mi sve ovo doživljavamo kao katastrofu, gubimo nadu, mada svaki mjesec pokušavamo da se obratimo što političarima iz Republike Srpske, što policiji. NJihovi odgovori se svode na to da je istraga u toku, ali da nema pomaka”, rekao je Miro.\nJugović je tada, obraćajući se novinarima, naveo: “Dokle će ići na ‘Jahorinu’? Ići će sve dotle dok je ne pokore i pokupe sve što ima. NJihov pokušaj ide u pravcu da mene više nema, jer ako mene nema, oni će privatizovati ‘Jahorinu'… Sve su to crvene prozivke centara moći, jer je u sprezi policija, tužilaštvo, sudovi i politika”.\nBio je ubijeđen da iza njegovog progona ne stoji SDS kao politička stranka, već da je riječ o slobodnim strijelcima, “pljačkašima iz deset godina prošlosti, koji se finansiraju smicanjem ljudi koji su im na putu”.\n“Mislim da su u prvi mah krenuli prema meni, da mi se desi isto što se desilo i vođi ‘Belih vukova’ /Srđanu Kneževiću/. Ali mislim da sam blagovremeno prijetnje, recimo iz Trebinja, prijavio međunarodnoj zajednici”, rekao je Jugović tri dana prije ubistva.\nPorodica Jugović i dalje smatra da je ubistvo Riste Jugovića “organizovano” i da je, najvjerovatnije, povezano sa nelegalnom i sumnjivom privatizacijom SOD “Jahorina”.\nPrije rata u BiH, bio je zaposlen u RO “Famos” Koran, “Crvena zastava” Kragujevac i Narodnoj banci BiH.


Tadić: Regionalna politika je stub naše diplomatije – Nadlanu.com\nTadić: Regionalna politika je stub naše diplomatije\nObjavljeno 23. sep 2011. / 21:28:02\nGovoreći na zasedanju Generalne skupštine UN, Tadić je pozdravio predstojeće članstvo Hrvatske u EU i dodao da je regionalna politika jedan od glavnih stubova srpske diplomatije.\n“To se odražava i na naše predsedavanje Centralnoevropskoj inicijativi i Jadransko-jonskoj inicijativi. Ono što je najvažnije, to se takodje odražava na predsedavanje Srbije Procesu saradnje u Jugoistčnoj Evropi, najvažnijoj regionalnoj inicijativi“, kazao je Tadić.\nSrpski predsednik naveo je da je sve to uticalo na odluku Beograda da “aktivno razmotri” predsedavanje Organizaciji za bezbednost i saradnju u Evropi 2014. godine.\nTadić je naglasio da je Srbija hapšenjem svih osumnjičenih za ratne zločine ispunila sve obaveze i prema sebi i prema međunarodnoj zajednici. Srpski predsednik ocenio je da je to bilo neophodno posle svih tragedija iz 90-ih godina prošlog veka.\n“Te aktivnosti su takodje preduzete kako bi se pokazalo da Srbija želi da promoviše potpuno pomirenje u regionu. Mi smo svoj deo time uradili”, rekao je Tadić i dodao da Beograd insistira na tome da i drugi ispune svoje obaveze.\nSrpski predsednik naveo je da isti principi moraju biti primenjeni i pri otkrivanju pune istine iz izveštaja Saveta Evrope o trgovini ljudskim organima na Kosovu. On je naglasio da samo Savet bezbednosti UN može da obezbedi sveobuhvatnu istragu.\n“Samo to (Savet bezbednosti) može da obezbedi univerzalan mandat i jurisdikciju tako da svi počinioci ratnih zločina na Balkanu budu privedeni pravdi, uključujući one odgovorne za trgovinu ljudskim organima na Kosovu”, naveo je Tadić.\nPredsednik Srbije podsetio je i na aktuelna dešavanja u svetu, ekonomsku krizu, političke promene na Bliskom istoku, problem sa velikim brojem gladnih u Africi i naglasio da sva ta pitanja nameću potrebu čvršće međunarodne saradnje.


Izložba slika "Od grafosa do logosa" otvara se 3. februara u Galeriji RTS\nIzložba slika „Od grafosa do logosa“ otvara se 3. februara u Galeriji RTS\nTanjug 28. januara 2022. 13:53\nBEOGRAD – Otvaranje izložbe slika „Od grafosa do logosa“ autorke Mirjane Mire Maoduš biće održano 3. februara u Galeriji RTS u Beogradu.\nNa otvaranju nove postavke koja će trajati mesec dana, do 3. marta, prisutnima će se obratiti istoričari umetnosti Ljubica Miljković, Nikola Kusovac i Oliver Tomić.\nKako navode u tekstu za buduću izložbu, Mirjana – Mira ili Mirjam Maoduš je kod ranih radova koristila snagu kontrasta jarkih boja i izražajnost ljudskih likova da bi iskazala svoje nemire i socijalno angažovane stavove pod uticajem nemačkog ekspresionizma.\nOstvarenja protagonista ovog pokreta, privukla su umetnicu tokom školovanja u Frankfurtu i na njima je izgradila sopstvenu poetiku, a kasnije je razvijala svoj stil i putem dolaska u Pariz 1971. godine.\nRođena je u Metku, u izbegličkom logoru, 14. oktobra 1942, a pradeda njene majke Sofije Tesla, rođeni je brat oca Nikole Tesle.\nPorodica Maoduš se nastanila u Beogradu posle mnogih užasa i genocida ustaša nad Srbima tokom Drugog svetskog rata.\nUmetnica je studirala slikarstvo u Školi za primenjene umetnosti u Frankfurtu (1965-1968), gde joj je jedan od profesora bio čuveni Jozef Bojs, onda na Akademiji u Veneciji (Ačademia di belle arti, 1969-1972) i Akademiji u Parizu (Ecole National Superieur des Beaux-arts, 1972-1975).\nOsim u Nemačkoj, Italiji, Francuskoj i Japanu, boravila je u Rusiji, Engleskoj i SAD-u.\nUdata je za dr Riođija Nakazatoa, profesora, dekana, rektora i predsednika Kjoricu Univerziteta u Tokiju, koji sada živi u Beogradu, član je japanske grupe umetnika Ša-Đi-Cu od 1983. i ULUS-a od 1987. godine.\nMaoduš se bavi slikarstvom (ulje, akrilik, tempera, gvaš, akvarel) i crtežom (olovka), stvarala je portrete i figure ljudi u kafanama i drugim javnim prostorima, posebno u metroima.\nUčestvovala je na zajedničkim likovnim smotrama, na Majskim i Jesenjem salonima u Parizu, izložbama UENO muzeja u Tokiju, postavkama “Slobodna akademija slikarstva” u Milanu, Oktobarskim salonima, izložbama “Crtež i mala plastika” u Beogradu.\nSamostalno izlaže od 1973, u Srbiji i širom sveta, u Galeriji ULUS-a, Galerijama Ruskog doma, Savremene umetnosti u Kruševcu, Gradskoj galeriji u Užicu, Muzeju Hercegovine u Trebinju.\nNjena dela čuvaju i izlažu Narodni muzej Srbije, Muzej savremene umetnosti i Galerija 73 u Beogradu, Muzej Hercegovine u Trebinju, Narodni muzej u Kruševcu, Mijagi muzej u Tokiju, Muzej savremene umetnosti u Kamakuri.


Međutim, u srpskom MIP nisu nam to potvrdili i insistiraju na tome da je problem sa plaćanjem pravno-proceduralne prirode. Danas ističe rok za plaćanje koji je postavio „Dipos“, preduzeće koje gazduje zgradama ustupljenim stranim diplomatskim predstavništvima. U Vladi Srbije kažu za „Blic“ da će sledeći korak biti opomena pred tužbu ako se problem ne reši. Opomena najverovatnije neće danas biti uručena jer je direktor „Diposa“ na putu, kako nam je rečeno, i vraća se sledeće nedelje.\n- U Crnoj Gori smatraju da je mesečni račun od 35.000 evra previsok, s obzirom na to da mi u Podgorici za rezidenciju i ambasadu plaćamo 11.500 evra. Oni su spremni da se dogovore, ali u ovim pitanjima treba pre svega misliti na reciprocitet, a to podrazumeva da i za Srbiju u Podgorici, kao i za njih u Beogradu, korišćenje vile bude besplatno ili da obe strane plaćaju. Ne bih da komentarišem visinu računa koji im je poslat. Sigurno je da su sada cene nekretnina malo pale, ali su bile veoma visoke od 2006. godine, a oni nisu platili ništa - kaže za „Blic“ Srboljub Panić, zamenik direktora Direkcije za imovinu Srbije.\nKako piše podgorički dnevnik „Vijesti“, pozivajući se na izvore iz Vlade Crne Gore, crnogorski MIP „neće platiti Srbiji 1,5 miliona evra za korišćenje vile ‘Crnogorka’, jer ne postoji nikakav pisani trag za takvo potraživanje Beograda“. Izvršna vlast u Podgorici smatra neutemeljenim zahtev za plaćanje rente za korišćenje vile i poziva se na ugovor, potpisan 3. juna 1994. godine, na osnovu kojeg je vila „Crnogorka“ ustupljena Vladi Crne Gore na korišćenje bez naknade. Crnogorska vlada smatra da ne postoji nijedan dokument, niti ugovor na osnovu kojeg bi Crna Gora bila obavezna da Srbiji plati traženi iznos i ističe da ne želi da ovo pitanje bude povod za dizanje tenzija u odnosima sa Srbijom. U Podgorici, takođe, smatraju neosnovanom ocenu Ministarstva spoljnih poslova Srbije da vila „Crnogorka“ ne može biti obuhvaćena sukcesijom imovine zemalja bivše Jugoslavije i smatraju da vila treba da bude deo priče o podeli imovine o kojoj dve države treba da razgovaraju. Prema dogovoru dveju vlada iz jula 2006. godine, Srbiji pripada 94,12 odsto imovine bivše zajedničke države u Beogradu, a Crnoj Gori 5,88 procenata.


Razmatrani dokumenti o dokapitalizaciji B&H Airlines - Klix.ba\n82. sjednica Vlade FBiH\nRazmatrani dokumenti o dokapitalizaciji B&H Airlines\n17.12.2008. u 17:13\nFederalna vlada danas je razmatrala tri dokumenta vezana za dokapitalizaciju JP B&H Airlines d.o.o. Sarajevo i to: Izvještaj Komisije za pregovore o detaljima Ugovora o dokapitalizaciji, Ugovor o povećanju osnovnog kapitala društva B&H Airlines d.o.o. Sarajevo i pristupanju novog člana društvu, te Odluku o davanju saglasnosti na ugovor o povećanju osnovnog kapitala društva i pristupanja novog člana društvu Turkish Airlines INC Istanbul Turska i izuzimanju od privatizacije JP BH Airlines d.o.o. Sarajevo.\nNakon što je Turkish Airlines odabran kao strateški partner u dokapitalizaciji bh. avioprijevoznika, Komisija koju je oformila Vlada FBiH usaglasila je tekst Ugovora o dokapitalizaciji i, u skladu s tim, korigirala Ugovor o usklađivanju statusa B&H Airlines.\nDrugi dokumenat je Ugovor, prema kojem Vlada FBiH (vlasnik 99,87 posto udjela) i Energoinvest (vlasnik 0,13 posto udjela) kao sadašnji članovi B&H Airlines izražavaju saglasnost da se kapital društva poveća za iznos od 9.198.903,55 konvertibilnih maraka, unošenjem novog uloga od strane Turkish Airlines, tako da ukupno iznosi 18.773.272,70 KM.\nTurkish Airlines unosi novi ulog u Društvo uplatom 5.000.000 eura i preuzima druge obaveze, te postaje novi član Društva sa udjelom od 49 posto od osnovnog kapitala, dok će preostalu razliku od pet miliona eura unijeti kao rezervu B&H Airlinesa.\nNakon ovog povećanja i pristupanja novog člana, u vlasničkoj strukturi Društva Vlada FBiH učestvuje sa 50,93 posto, Energoinvest sa 0,07 posto i Turkish Airlines sa 49 posto.\nTurkish Airlines se obavezuje da će osigurati sredstva od pet miliona eura za leasing dva mlazna aviona iz linije B737 ili linije Airbus 320, s tim da će prvi avion staviti na raspolaganje Društvu u roku od 90 dana, počev od datuma od kojeg će članovi koje je imenovao Turkish Airlines stvarno početi da rade, dok bi drugi avion bio isporučen tokom 2010. godine.\nKao znak dobre volje, turska kompanija će na liniji Sarajevo-Istanbul uspostaviti joint venture sa B&H Airlinesom, te osigurati školovanje pilota i drugog osoblja.\nInače, današnjom Odlukom Vlada je ovlastila premijera Federacije BiH da potpiše Ugovor s Turkish Airlinesom kao strateškim partnerom u dokapitalizaciji B&H Airlinesa.\nNa 82. sjednici Vlade Federacije BiH, koja je u toku, traje rasprava o Nacrtu budžeta Federacije BiH za 2009. godinu, te o Nacrtu zakona o njegovom izvršenju, saznajemo iz Ureda za odnose s javnošću.


Tači potpisao pa postavio ultimatum u Vašingtonu i Briselu | WebTribune\nHome U FOKUSU Tači potpisao pa postavio ultimatum u Vašingtonu i Briselu\nKosovski predsednik Hašim Tači kaže da je u Briselu i Vašingtonu zahtevao da dijalog Beograda i Prištine ima samo jednu tačku – pitanje uzajamnog priznavanja.\n“Mogu da kažem da je posle posete koju sam imao prošle nedelje u Briselu, gde sam sa specijalnim izaslanikom Evropske unije razgovarao o pitanju dijaloga Kosovo i Srbija, bilo neophodno otputovati za SAD. U Vašingtonu sam imao posebno zadovoljstvo da razgovaram sa zvaničnicima Stejt departmenta i drugim zvaničnicima američke vlade o koracima koji Kosovo mora da ih preduzme sada, ali takođe i u budućnosti“, rekao je Tači za RTV21.\nOn je istakao da “SAD nastavljaju snažno da podržavaju Kosovo u unutrašnjem razvoju i u institucionalnoj stabilnosti” i dodao da će Kosovo i dalje ostati najverniji američki saveznik u regionu.\n“Saradnja sa SAD je nastavak naših strateških opredeljenja, ali ono što moram da naglasim je da sam i zvaničnicima u Briselu i u Sjedinjenim Američkim Državama jasno rekao da je pitanje dijaloga između Kosova i Srbije ušlo u novu fazu i da treba da bude samo jedna tačka dnevnog reda, ona o uzajamnom priznavanju između Kosovo i Srbije, a zatim tek ostala pitanja. Moramo nastaviti ovaj proces polazeći od glave teme, a ne od repa “, zaključio je Tači.\nSedam i po godina nerealizovana obaveza formiranja Zajednice srpskih opština\nDirektor Kancelarije Vlade Srbije za Kosovo i Metohiju Petar Petković izjavio je danas da je kosovski predsednik Hašim Tači izjavom da bi “uzajamno priznanje” trebalo da bude jedina tačka dijaloga Beograda i Prištine, još jednom pokazao da je suštinski protiv dijaloga.\nU saopštenju za javnost, on je dodao da je time Tači potvrdio i da ništa ne vredi “njegov potpis pred licem EU, kojim se obavezao na formiranje Zajednice srpskih opština” na Kosovu i Metohiji.\nPetković je istakao da dijalog ne može, nasuprot onome što Tači zamišlja, imati unapred definisan ishod, i da su toga svesni i u Vašingtonu i u Briselu.\n“Svojim manevrima i eskivažama sa sebe ne mogu skinuti sedam i po godina nerealizovanu obavezu formiranja Zajednice srpskih opština, i to je tema koju neće uspeti da skrajnu i uklone sa stola nikakvom političkom i diplomatskom gimnastikom”, ocenio je Petković.\n“Zajednica srpskih opština i nepoštovanje Briselskog sporazuma od strane Prištine biće naša prva tema prilikom svakog odlaska u Brisel, i neka niko ne gaji nerealna očekivanja o napretku dijaloga dok god ta obaveza ne bude ispunjena”, istakao je direktor Kancelarije za KiM.


Vulin: Na jesen zajednička “antiteroristička vježba” Srbije i Rusije | Starmo\nNaslovnica Region Vulin: Na jesen zajednička “antiteroristička vježba” Srbije i Rusije\nBeograd — Ministar unutrašnjih poslova Srbije Aleksandar Vulin i komandant Ruske nacionalne garde Rosgvardije Viktor Zolotov dogovorili su održavanje zajedničke antiterorističke vježbe specijalnih jedinica Srbije i Rusije.\nMinistar Vulin je Zolotovu tokom sastanka u Moskvi uručio pismo poziva za vježbu koja bi trebalo da se realizuje na jesen u Srbiji, saopšteno je iz Ministarstva unutrašnjih poslova (MUP) Srbije, prenosi Radio Slobodna Evropa.\nVulin je tokom obilaska baze Rosgvardije rekao da Srbija ostvaruje dobru saradnju sa svim bezbjednosnim službama Ruske Federacije i posebno je naglasio značaj zajedničkih obuka Specijalne antiterorističke jedinice i Žandarmerije sa Rosgvardijom.\n„Razmjena iskustva između elitnih jedinica dvije zemlje, posebno u oblastima borbe protiv terorizma, antidiverzione zaštite, obezbjeđenja štićenih ličnosti, kao i javnih skupova povećanog rizika bezbjednosti, izuzetno je značajna za efikasno reagovanje pripadnika specijalnih jedinica dvije zemlje u zaštiti bezbjednosti građana“, rekao je Vulin.\nU saopštenju MUP-a se navodi da je Rosgvardija služba bezbjednosti osnovana u cilju bobe protiv terorizma, ekstremizma i organizovanog kriminala, a da je zadužena i za održavanje javnog reda i zaštitu važnih državnih objekata.\nMinistar unutrašnjih poslova Srbije Aleksandar Vulin bio je u dvodnevnoj radnoj posjeti Rusiji.


Početak/Društvo/Univerzitet u Nišu na prestižnoj Šangajskoj listi\nUniverzitet u Nišu se drugu godinu za redom našao na uglednoj Šangajskoj listi u oblasti matematike. U 2018. godini Univerzitet u Nišu je rangiran između 401. i 500. mesta.\nOve godine, Univerzitet se prvi put pojavio na ovoj prestižnoj listi i iz oblasti hemijskog inženjerstva. Rangiran, takođe i u ovoj oblasti, između 401. i 500. mesta, a ovu poziciju ravnopravno deli sa Univerzitetom iz Novog Sada i Sveučilištem u Zagrebu.\nMada to ne žele javno da kažu, najazslužniji za ovu poziciju Univerziteta u Nišu na Šangajskoj listi u profesori Prirodno-matematičkog fakulteta u Nišu na kome se izučavaju obe oblasti koje su ocenjivane.\n“Ovo je ogroman uspeh na naš Univerzitet koji je, u odnosu na ostale svetske univerziteta mali u svakom pogledu, osim kada se radi o zalaganju predavača na fakultetima”, kaže profesor dr Dragan Đorđević, prodekan za naučno-istraživački rad na Prirodno-matematičkom fakultetu Univerziteta u Nišu. “Ne možemo da preuzmemo sve zasluge za ovaj uspeh jer se i matematika i hemija izučavaju i na drugim fakultetima, ali smo svakako svi ponosni zbog mesta na kome se našao Univerzitet u Nišu”.\nProfesor dr Dragan Đorđević dodaje da su kriterijumi za rangiranje Univerziteta na Šangajskoj listi vrlo strogi, a jedan od njih je i broj publikacija naših profesora u prestižnim svetskim naučnim časopisima.\n“Šta više, postoji tačno određeni broj časopisa za publikacije koje se uzimaju u obzir prilikom rangiranja Univerziteta”, dodaje Đorđević. “Višegodišnji dobar odabir studijskih programa, kadrova, zalaganje rezultovalo je velikim brojem objavljenih radova“.\nDragan Đorđević Šangaj Univerzitet


KUHA NA BLISKOM ISTOKU: Hiljade Palestinaca na protestima u Gazi protiv izraelske aneksije, traže kažnjavanje Izraela zbog zločina... | Slobodna Bosna\nKUHA NA BLISKOM ISTOKU: Hiljade Palestinaca na protestima u Gazi protiv izraelske aneksije, traže kažnjavanje Izraela zbog zločina...\nVeliki broj Palestinaca okupio se danas u Pojasu Gaze u znak protesta zbog gradnje ilegalnih jevrejskih naselja i planirane izraelske aneksije dijelova okupirane Zapadne obale, javlja agencija Anadolija.\nNa poziv različitih palestinskih grupa, protestnoj šetnji u Gazi prisustvovale su stotine građana. Nosili su palestinske zastave i transparente s natpisima protiv planirane izraelske aneksije.\nGovoreći u ime palestinskih grupa, član političkog biroa Palestinske demokratske unije Sadi Abid rekao je da odluka Izraela o "aneksiji" prijeti postojanju palestinskog naroda, protivi se međunarodnim zakonima o legitimitetu i dovodi palestinski narod do nove intifade.\nAbid je pozvao na istragu pred Međunarodnim krivičnim sudom kako bi se Izrael kaznio zbog zločina nad palestinskim narodom.\nIzraelski premijer Benjamin Netanyahu formirao je s liderom opozicije Bennyjem Gantzom zajedničku Vladu Izraela, a obojica su pritom najavila da će od 1. jula ubrzati plan aneksije Jordanske doline i drugih teritorija na Zapadnoj obali na kojima su podignuta ilegalna jevrejska naselja.\nPalestinski zvaničnici tvrde da će Izrael, prema američkom planu, aneksirati 30 do 40 posto Zapadne obale, uključujući cijeli Istočni Jerusalem.\nIzrael je Zapadnu obalu osvojio 1967. u Šestodnevnom ratu protiv susjednih arapskih država.\nDRAMATIČNO NA BLISKOM ISTOKU: Palestinske sigurnosne službe užurbano uništavaju tajne dokumente, očekuje se NAPAD IZRAELA...\nPOD REPRESIJOM SE RAĐAJU I ŽIVE: Palestinci na protestima poručili - "Ne možemo disati od 1948."\nDRAMATIČAN PREOKRET: Palestinci prekinuli kontakte s Izraelom, Sjedinjenim Državama i CIA-om\nPLAN KOJI ĆE ZAPALITI BLISKI ISTOK: Netanyahu najavljuje konačni rasplet i skoru aneksiju palestinskih dijelova Zapadne obale…


U Vranju stagnira broj prvih pregleda i hospitalizovanih - JuGmedia\nU kovid ambulanti ATD tokom jučerašnjeg dana obavljen je 171 pregled, od kojih je 95 prvih. Uzorkovana je krv kod 110 osoba i sačinjena su 64 RTG pluća. Urađeno je 108 antigenskih testova, od kojih je 61 pozitivan na korona virus i dijagnostikovana je bronhopneumonija kod 19 osoba.\n“U kovid bolnicama Zdravstvenog centra Vranje hospitalizovano je 108 osoba. Od tog broja 97 je pozitivno na korona virus, 95 ima bronhopneumoniju, dok je na kiseoniku 58 pacijenata, saopštio je Krizni štab.\nNa bolničko lečenje primljeno je 8, a otpušteno 7 pacijenata, od kojih je jedan transportovan za Kruševac. Trenutno su u kovid bolnicama ZC Vranje 52 slobodne postelje.


Grujić je na čelu crno-belih bio 25 godina, pomogavši Partizanu da prvi u Srbiji sagradi stadion od 3.500 mesta, da prvi ima brzu podlogu, ali i da razvije brojne teniske asove koji su potom ostvarivali uspehe na međunarodnoj sceni.\nU vreme Grujićevog mandata u taboru crno-belih stasavali su i Novak Đoković, Janko Tipsarević, Ana Ivanović, Dušan Lajović, Filip Krajinović, Miomir Kecmanović, Jelena Dokić, Olga Danilović, Bojana Jovanovski i mnogi drugi akteri "belog sporta" koji su potom postali poznati i svetskoj javnosti.\nDušan Grujić je 2010. bio protivkandidat Slobodanu Živojinoviću u predsedničkoj trci u Teniskom savezu Srbije, ali je od toga odustao kada mu nije dozvoljeno da upravo u prostorijama TSS-a, kao kandidat, održi konferenciju za medije. Ostao je veran TK Partizan i kao prvi čovek "fabrike šampiona", kako je nazivao crno-bele, je i preminuo.\nBAŠ LOŠ DAN ZA NAŠ TENIS NA MASTERSU U PARIZU! Novi poraz, posle Lajovića ISPAO I ĐERE!


Crveni krst Nemačke donirao teretno kombi vozilo - YU eco radio i Televizija\nNaslovna / Društvo / Crveni krst Nemačke donirao teretno kombi vozilo\nCrveni krst Nemačke donirao teretno kombi vozilo\nGoran maj 31, 2017\tDruštvo Napiši komentar 98 Pregledi\nCrveni krst Nemačke donirao je teretno kombi vozilo Gradskoj organizaciji Crvenog krsta u Subotici za potrebe transporta i pomoći migrantima. Donirano vozilo je namenjeno za distribuciju toplih obroka migrantima u Prihvatnom centru u Subotici. Sredstva za ovaj projekat obezbedila je Vlada Savezne Republike Nemačke, a realizacija se odvija u saradnji sa Crvenim krstom u Subotici.\nPrema rečima Siniše Trajkovića, sekretara Crvenog krsta, ova Gradska organizacija pruža pomoć migrantima u toku potekle dve godine, a vozilo im je bilo preko potrebno jer narodna kuhinja ima 1.100 korisnika na 33 distributivna mesta.\nProjekat je započeo 1. aprila, a saradnja Crvenog krsta Nemačke i Srbije traje od devedesetih godina. Plan projekta jeste da se obezbedi po tri topla obroka migrantima do kraja avgusta, a donirano vozilo je sredestvo koje olakšava sprovođenje projekta i odvijanje humanitarne misije. Gosti iz Nemačke učestvovali su u podeli obroka migrantima u toku jučerašnjeg i današnjeg dana.\nSaradanja između Crvenog krsta Nemačke i Crvenog krsta u Subotici će se u okviru ovog projekta nastaviti do 31. avgusta, do kada će biti obezbeđeni obroci za migrante smeštene u Prihvatnom centru koje će finansirati Nemačka Vlada. Obe strane se nadaju da će uspeti da nastave uspešno ostvarenu saradnju.\nPrethodna Uhapšen osumnječeni zbog nasilja u porodici\nSledeća Sutra otvaranje,,Su sajma 2017″


Uspostavljanje sveobuhvatne baze podataka o projektima finansiranim putem eksternih izvora • ZRENJANIN DANAS\nUspostavljanje sveobuhvatne baze podataka o projektima finansiranim putem eksternih izvora\nBy Redakcija on 05/10/2021\nDanas su u Pokrajinskoj vladi potpisani sporazumi između svih 45 lokalnih samouprava i Fonda „Evropski poslovi“ AP Vojvodine o uključivanju u sveobuhvatnu bazu podataka (BEFS) o projektima finansiranim putem eksternih izvora.\nPredsednik Pokrajinske vlade Igor Mirović ovom prilikom izjavio je da je od 2012. do 2019. godine pokrajinska administracija subvencionisala 488 projekata sa više od sedam miliona evra.\nU tom periodu, kako je naveo, jedinice lokalne samouprave uz podršku Pokrajinske vlade u iznosu od 3,2 miliona evra realizovale su 151 projekat.\n„Pokrajinska vlada proteklih godina bila je uspešna u vezi sa realizacijom sredstava iz fondova Evropske unije. U tom procesu bili smo efikasni, transparentni i odgovorni, i nastavićemo da uz podršku naših fondova i drugih institucija podstičemo lokalne samouprave kako bi u narednom periodu bile efikasnije kada je reč o raspoloživim izvorima finansiranja“, rekao je Mirović. On je ocenio da je Pokrajinska vlada bila veoma aktivna i u okviru IPA i Interreg projekata prekogranične saradnje.\n„Važno je da budemo okupljeni oko projekata. Uz pomoć sredstava iz Evropske unije uradili smo mnogo važnih projekata za građane Vojvodine, uz svaki opravdan dinar, a u narednom periodu sve više sredstava usmeravaćemo na zaštitu životne sredine i unapređenje lokalne komunalne infrastrukture“, istakao je Mirović.\nDirektor Fonda „Evropski poslovi“ AP Vojvodine Aleksandar Simurdić rekao je da baza podataka treba da služi dobijanju pokazatelja koji će biti od koristi pokrajinskoj administraciji u kreiranju budućih javnih politika i jačanju institucionalnih kapaciteta u cilju što efikasnijeg korišćenja eksternih izvora finansiranja.\n„Ovaj projekat treba da pokaže da zajedno, kao tri nivoa vlasti, uz partnere iz Evropske unije, u narednom periodu možemo da budemo još konkretniji i efikasniji kada je reč o raspoloživim izvorima finansiranja“, naveo je Simurdić.\nŠef za saradnju u Delegaciji Evropske unije u Srbiji Nikola Bertolini izjavio je da zajedno možemo uraditi mnogo toga i da je izuzetno važno podizati svest lokalnih zajednica i integrisati nosioce ekonomskog i regionalnog razvoja.\nDogađaju su prisustvovali i pokrajinski sekretar za finansije Smiljka Jovanović i pokrajinski sekretar za regionalni razvoj, međuregionalnu saradnju i lokalnu samoupravu Aleksandar Sofić.


Održan događaj na temu „Hibridne data platforme: Kako podaci prave razliku“ | Mainstream\nEdwards Deming, Statistician\nNa pragu 2022. godine nema sumnje da analitika zauzima zasluženo, značajno mesto u procesu organizovanja i planiranja poslovnih procesa jedne kompanije. Ono što nije tako jasno, međutim, je kako najefikasnije iskoristiti brojne potencijale koje napredna analitika donosi.\nNaime, pojedini globalni podaci ukazuju da oko 44% zaposlenih utroši pola radne nedelje neuspešno analizirajući poslovnu statistiku. Ovo je pravo rasipanje vremena i podataka, imajući u vidu kolike promene u perspektivi jedne kompanije može doneti pravilno korišćenje kritičnih resursa kao što je poslovna analitika.\nDa bi se taj potencijal pretvorio u poslovnu priliku, neophodno je usvojiti napredna analitička rešenja koja nude brzinu, dostupnost, konzistentnost i preciznost. Kako to izgleda u praksi i koju vrednost hibridne data platforme mogu doneti jednom biznisu, bila je tema poslovnog skupa na temu “Hibridne data platforme: Kako podaci prave razliku“, održanog u partnerstvu sa našim dugogodišnjim partnerima i liderima iz oblasti upravljanja podacima, analitičkih rešenja i cloud tehnologija – kompanijama SAS, Microsoft i ADD.\nAndrej Hudoklin, Chief Operating Officer u kompaniji ADD, predstavio je prednosti integralne digitalne strategije zasnovane na ADD-ovoj metodologiji Maturity Model. Uz konkretne primere implementacije data rešenja, posetioci su imali priliku da čuju kako su kompanije postigle željenu kompetitivnu prednost.\nNakon zajedničke prezentacije Rosande Milatović Škorić, generalne direktorke SAS Adriatic, i Roka Rogelja, cloud specijaliste iz Microsofta u kojoj smo saznali kako SAS na Microsoft Azure ubrzava digitalnu transformaciju, usledio je panel Iskustva inovativnih kompanija sa hibridnim data platformama.\nNaš CBO Aleksandar Nedeljković moderirao je diskusiju u kojoj su Milan Bukorović (CTO, Nelt), Dmitar Dilov (član izvršnog odbora, Raiffeisen banka) i Ivan Karlović (Direktor za analitiku i podatke, Norwegian Airlines) podelili svoje savete i znanja o korišćenju hibridnih data platformi, sa posebnim osvrtom na aktuelnu situaciju izazvanu pandemijom korona virusa.\nUtisci naših gostiju potvrdili su da je potrebno češće obrađivati ovu važnu temu i isticati potencijal napredne analitike u cloudu koja omogućava da se poslovni podaci pretvore u dragocene informacije.\nKako da dobijete maksimum od SAS analitike na cloud-u


Profesor Marinković: U ustavnim amandmanima i dalje preveliki uticaj politike\nVesti Autor:FoNet19. dec. 202112:14 > 13:452 komentara\nUkazujući da su sudstvo i tužilaštvo nezaštićeni od ataka izvršne i zakonodavne vlasti, Marinković je konstatovao da je „taj preveliki uticaj politike ostao prisutan“ i u predloženim ustavnim amandmanima.\nIzvor : FoNet/ Milica Vučković\nKako je ilustrovao, „mi smo neke gljivice izlečili ili ćemo možda izlečiti, ali su ostali drugi problemi i druge bolesti koje opterećuju naš pravosudni sistem“.\nOn je upozorio i na mogućnost da predstojeći referendum o ustavnim amandmanima neće biti legitiman, ukoliko građani ne budu obavešteni o čemu se konkretno izjašnjavaju.\nAko građani budu prepušteni samo referendumskom pitanju, onda njihova odluka neće biti razborita, obrazložio je Marinković i predočio da nije u redu da se rasprava vodi samo između najužeg kruga stručnih lica i da javnost o tome nema nikakvu predstavu.\nPotrebne stručne diskusije na javnom servisu onih koji su „za“ i „protiv“ amandmana\nOn je pozvao da se na televizijama sa nacionalnom frekvencijom, posebno na Javnom servisu, organizuju stručne diskusije onih koji su „za“ i „protiv“ ustavnih amandmana i ponovio da referendum neće imati legitimitet, ako te diskusije izostanu.\nMakar u poslednjem trenutku, građanima se mora bar malo približiti ova složena tema, koja je potpuno skrajnuta u medijima, ali i u nastupima političkih stranaka, kako vlasti, tako i opozicije, rekao je Marinković.\nTo je objasnio uverenjem da je naša politička scena potpuno ispražnjena od suštinskih tema, što iz svojih razloga želi vlast, ali na takvu vrstu igre, nažalost, pristaju i određene opozicione stranke.\nOne strankama na vlasti dopuštaju da diktiraju teme i tako svima u društvu oduzimaju mogućnost izjašnjavanja, a izjašnjavanje podrazumeva prethodno obaveštenje o tome šta je predmet referenduma, predočio je Marinković.\n„Kada političari napuste političku scenu i povuku se iza kulisa, šta je građanima ostalo? Da razmišljaju o tome šta udišu, šta jedu i ko ih leči. Prepušteni su sami sebi da se bore za ono nasušno, a to ipak nije život u jednoj civilizovanoj zajednici u 21. veku“, ocenio je Marinković.\nOgromnu odgovornost za to vidi najviše na onima koji su na vlasti, jer amandmane i Zakon o referendumu nisu pripremili kako treba, ali smatra da je „velika odgovornost, možda još veća u takvoj situaciji, i na opoziciji koja ne reaguje na svojevrsnu manipulaciju koja dolazi od strane vlasti“.\nMada je procedura izmene Ustava unapred utvrđena i sasvim jasna, on kao sporan vidi i način na koji je sprovedena, jer je „postupak krenuo od organa koji je bio nelegitiman, Vlade proistekle iz nelegitimne Skupštine, koja je proistekla iz nelegitimnih parlamentarnih izbora 2020. godine“.\nUprkos tome što smatra da zvanična radna grupa jeste „boljitak u odnosu na ono što smo videli 2018.godine“, Marinković „čvrsto stoji na tome“ da ceo proces nije bio legitiman.\nI kada su bila javna slušanja u Skupštini, kako je primetio, „ponovo smo slušali govor mržnje usmeren na sudije u trenutku kada tobože menjamo Ustav da bismo unapredili položaj sudija i tužilaca i navodno se približili Evropi“.\n„To ne govori o iskrenosti namera onoga ko menja Ustav tobože zbog toga da bi unapredio vladavinu prava“, rekao je on, ističući da se vladavina prava i demokratija „mažu na hleb“.\n„Od toga kakve će nam biti sudije i tužioci, zavisi kakva će nam biti bezbednost, hoće li nam se govor mržnje širiti po muralima u Beogradu, hoće li nam se kriminalci širiti po ulicama i hoće li policija snimati građane i prijavljivati ih na legitimnim skupovima koji se organizuju“, obrazložio je Marinković.\nKako je precizirao, od toga zavise i „sloboda građana, njihova sloboda izražavanja, okupljanja i udruživanja i njihova imovina koja se štiti preko pravosudnog sistema, dakle, suštastvena životna pitanja koja se tiču dostojanstva svakog građanina“.\nNa opasku da se vlast poziva na podršku Venecijanske komisije ustavnim amandmanima, Marinković je uzvratio tvrdnjom da nas je Venecijanska komisija na izvestan način odvraćala od „ovako brzoplete promene Ustava“.\nKako je protumačio, Venecijanska komisija između redova preporučuje vlastima da ne žure, „jer je imala u vidu činjenicu da je ova Skupština takoreći jednostranačka i da to nije demokratija“.\nVenecijanska komisija, recimo, kaže da ne može Skupština u kojoj jedna stranka ima više od dve trećine poslanika da bira pravosudne savete. Ona je deligitimisana kao takva, ukazao je Marinković.\nPrema njegovim rečima, stav Venecijanske komisije je i da opozicija učestvuje u izboru pravosudnih saveta, „a toga naravno kod nas po definiciji ne može da bude u ovakvom miljeu“.\n„Referendum dva meseca pre izbora – nije slučajno“\nMarinković smatra i da nije slučajno što se referendum organizuje dva meseca uoči izbora i podseća na opštepoznato pravilo da se godinu dana pred referendum ili izbore ne menjaju propisi o njima, jer je to nedemokratski.\nUpitan da li je u takvoj situaciji skoro potpuno irelevantno šta uopšte piše u aktima, ako sve zavisi od političke volje jednog čoveka, on je odgovorio da je to, nažalost, „dobar zaključak“.\nU tome i jeste problem što se ovim amandmanima i njihovom eventualnom ratifikacijom na referendumu ratifikuje ta politika da jedno propisujemo, a drugo radimo, obrazlaže Marinković, ali ne misli da je ta situacija fatalistička i da sa njom treba da se pomirimo.\nPozivajući se na Džona Stjuarta Mila, on je naglasio da građani neće imati demokratiju, ako ne žele da se bore za demokratiju, i poručio da bi političke stranke, a sada i politički pokreti koji bujaju, trebalo da budu prvi u frontu te borbe.\n„Referendum jeste vid izjašnjavanja građana, primer kada mogu da vrše vlast tako što će odlučivati na jedan ili na drugi način“, istakao je Marinković.\nOn misli da je poslednji trenutak da se političke stranke trgnu i pozovu građane da se u što većem broju izjasne na referendumu.\nPosle toga, naravno se bave politikom, a ne da se povlače sa političke scene i da prepuštaju drugima da određuju politiku i „drže građane u mraku u kojem su već podugo“, zaključio je Marinković.\nPravni fakultetpravosuđeReferendumTanasije Marinkovićustavni amandmani


Totalna komunikacija - Logopedilište Beograd\nHome/Razno, Totalna komunikacija/Totalna komunikacija\nPrilagođavanje naše komunikacije i stvaranje okruženja totalne komunikacije\nPre nego što komuniciramo sa decom koja imaju poremećaj učenja ili smetnje u razvoju, moramo postati svesni svojih sopstvenih veština komunikacije i načina na koji mi sami komuniciramo. Kao vešti komunikatori mi moramo biti svesni teškoća koje deca sa smetnjama u razvoju imaju kada je u pitanju komunikacija. Moramo da prilagodimo svoju komunikaciju i komunikativno okruženje da bismo pružili ovoj deci optimalne prilike da nas razumeju i sa nama komuniciraju.\nPostoji nekoliko ključnih vođica kojih moramo biti svesni kada radimo sa decom sa kašnjenjem u komunikaciji. Moramo gledati iznad govora i misliti o komunikaciji u širem smislu – što mi nazivamo totalna komunikacija. Totalnom komunikacijom mi se usmeravamo na svaki mogući modalitet da bismo izrazili svoju poruku i pomogli da se informacija razume i obradi. I obrnuto, mi dajemo detetu sa smetnjama u razvoju što više resursa i prilika da prenesu svoju poruku tako da drugi mogu da ih razumeju.\nStvaranje najboljeg načina za dete da komunicira, optimizujući njegove veštine i umanjujući njegove teškoće.\nVeo koji pokriva sve aspekte detetovih sposobnosti osiguravajući da dete dobije pristup načinu komunikacije\nOlakšavanje i pomaganje svakom detetu pružajući podršku i prilike da komuniciraju i budu uključeni i da ostvare svoj potencijal\nEvo nekoliko primera modaliteta koji mogu biti korišćeni u pristupu totalne komunikacije. Ovo nije kompletna lista. Svaki pojedinac je različit i neki mogu koristiti spektar ovih modaliteta.\nBy Logopedilište|2015-05-02T23:21:17+02:002 маја, 2015|Razno, Totalna komunikacija|0 Comments


22. Januara 2019. – Visegradlive.com\nDaily Archives: 22. Januara 2019.\n22. Januara 2019.\tAktuelnosti RS\nU Srpskoj su, do sada, registrovana 33 slučaja gripa, od kojega je život izgubilo troje obolelih koji nisu bili vakcinisani protiv ove zarazne bolesti. Najveći broj zaraženih gripom u RS, njih 25, prijavljen je u prošloj sedmici. – Pozitivno je bilo 25 uzoraka, i to 24 SARI …\n22. Januara 2019.\tZanimljivosti\nZaštita voćnjaka protivgradnim mrežama se smatra najefikasnijom zaštitom od grada i preporučuje se u svim regionima u kojima se često javlja grad. Postojeći osnovni sistem protivgradne zaštite ne umanjuje potrebu za instaliranjem protivgradnih mreža, jer i male čestice grada mogu da smanje kvalitet proizvodnje. Protivgradne mreže na voćnjacima dopunjuju …\nPetrov Nogo i Petrović laureati priznanja “Ivo Andrić”\n22. Januara 2019.\tAktuelnosti Višegrad, Srbija\nOvogodišnji dobitnici Velike nagrade “Ivo Andrić”, koju dodjeljuje Andrićev institut u Andrićgradu su književnici Rajko Petrov Nogo i Goran Petrović. Objavili su ovo juče u Beogradu profesor Jovan Delić, pisac Muharem Bazdulj i profesorica Aleksandra Vranješ. Po odluci žirija (Muharem Bazdulj, Jovan Delić i Želidrag Nikčević) piscu Goranu Petroviću …\nPosle Volkswagena, najviše vozila na evropskom kontinentu u 2018. prodao je Renault, dok je na trećem mestu Ford. Jedini japanski proizvođač automobila koji je uspeo da uđe u prvih 10 je Toyota. Prodaja novih automobila u Evropi u 2018. bila je u blagom padu (-0,04%) u poređenju sa 2017. …\n22. Januara 2019.\tVrijeme\nDanas se u BiH očekuje oblačno vrijeme sa snijegom i susnježicom. Intenzivnije padavine se očekuju na sjeveru i istoku Hercegovine. Visina novog snježnog pokrivača od dva do 10, lokalno do 15 cm. Jutarnje temperature od -5 do 0, na jugu od 3 do 8, a dnevne od -3 …\n10. Maja 2017.\t25,282


Celtic deklasirao Rangers i ovjerio sedmu titulu prvaka zaredom - mojusk.ba\nFudbaleri Celtica deklasirali su najljućeg rivala Glasgow Rangers u jednom od najpopularnijih gradskih derbija u Evropi i osigurali sedmu titulu prvaka Škotske u nizu, javlja Anadolu Agency (AA).\nU drugom kolu doigravanja za prvaka Škotske, Celtic je na svom stadionu dočekao tim gradskog rivala i deklasirao ga rezultatom 5:0.\nDva gola postigao je Odsonne Edouard, a u strijelce na današnjem Old Firmu su se upisali i James Forrest, Tommy Rogic i Callum McGregor. Nesuđeni reprezentativac BiH Jozo Šimunović meč je odgledao s klupe.\nTri kola prije kraja prvenstva, Celtic ima 78 bodova, deset više od drugoplasiranog Aberdeena te je i teoretski osigurao osvajanje 49. titule prvaka Škotske u klupskoj historiji.\nCeltic je i prije dvije sedmice deklasirao Rengers s visokih 4:0 u polufinalu škotskog FA Kupa, a u finalu će za duplu titulu igrati protiv tima Motherwella.


Izvor: Radio 021, 17.Okt.2018, 22:45\nMinistarstvo prosvete donelo je Pravilnik o postupanju ustanove u slučaju sumnje ili utvrđenog diskriminatornog ponašanja i vređanja ugleda, časti >> Pročitaj celu vest na sajtu Radio 021 << i dostojanstva. To znači da se u osnovnim i srednjim školama, predškolskim ustanovama i domovimaa za učenike i studente zabranjuje postupanje kojim se, na neposredan ili posredan, otvoren ili prikriven način, neopravdano pravi razlika ili nejednako postupa prema učenicima i zaposlenima.\n"Do sada smo nailazili na dobre primere prakse kada su škole reagovale u slučaju prepoznate diskriminacije, ali to bi trebalo da bude ujednačeno i svaka ustanova u Srbiji može da koristi ovaj Pravilnik kao vodič. Nama je potrebno da sistem prepozna načine reagovanja i to je sve stavljeno u ovaj dokument", rekla je Vilček.\n"Tim svake škole treba da zna korake, kada se informiše direktor, a kada školska Uprava u kojoj su pojedini članovi zaduženi za praćenje i postupanje u slučaju diskriminatornog ponašanja", rekla je Vilček i dodala da Ministarstvo takođe ima tim koji deluje u slučaju takvih incidenata.\nNavela je da škola treba da prepozna kada je reč o "dečjem nestašluku", a kada je reč o diskriminatornom ponašanju.\nRTS: Nova pravila: U svakoj školi tim za prevenciju diskriminacije


Edi Rama: Da li „mom srpskom bratu“ odgovara da Kosovo bude za stolom ili ne? - Sputnjik Srbija\n08:52 26 Februar 2020\nEdi Rama: Da li „mom srpskom bratu“ odgovara da Kosovo bude za stolom ili ne?\n09:14 26.12.2019 (osveženo 09:22 26.12.2019) Preuzmite kraći link\nPremijer Albanije Edi Rama odgovorio je onima koji su mu ovih dana uputili uvredljive reči, ističući da nije ni heroj ni izdajnik, a da će se Kosovo posle formiranja vlade pridružiti regionalnoj inicijativi. „Da li ‘mom srpskom bratu’ odgovara da Kosovo bude za stolom ili ne?“, upitao je Rama ironično zvaničnu Prištinu.\n„Pratio sam vas sa sažaljenjem u insistiranju da me razapnete kao ’izdajnika‘, ’prodatog‘, ’smeće‘, ’psa‘, pa čak i ’đavola‘ i šta god vam je palo na pamet. Hvala vam“, poručio je Rama na svom profilu na Fejsbuku, poželevši kritičarima srećan Božić i Novu godinu.\n„Sada vas pitam, kao ’Vučićev brat‘, vas ’patriote‘, koji u ovim prilikama domovinu zamišljate kao nož na vrhu jezika, samo da biste klali i ubijali: Šta vi mislite, da li ’mom srpskom bratu‘ odgovara da Kosovo bude za stolom ili ne?“, napisao je Edi Rama.\nOn je istovremeno i odgovorio da Vučiću ne odgovara da ta tema uopšte dođe na dnevni red i poručio da ako Kosovo ne bude za stolom, onda ne može da se čuje njihov glas i nikako ne mogu ništa ni da dobiju.\nPrema njegovim rečima, ni Sjedinjene Države, ni Evropska unija, koji žele da vide Kosovo zajedno sa svima za stolom, nisu reagovali na psovke upućene na njegov račun.\n„Vaše psovke i uvrede, ma kako glasne, ne mogu me učiniti izdajnikom, kao što me pohvale u drugim slučajevima ne čine herojem. Nisam bio heroj kad sam otišao u Beograd i rekao u Palati Srbije da je Kosovo suverena država i da ga Srbija mora priznati, jer je to i za njenu dobrobit, da se oslobodi duhova prošlosti. Tačka“, napisao je Rama na Fejsbuku.\nKako kaže, radi ono za šta, kao Albanac, veruje da je ispravno za zemlju i naciju.\nRama je rekao da sve do juče, pre nego što je ovaj proces pokrenut, Albanija i Kosovo nisu imali nikakve šanse da otvore granicu između njih.\n„Danas je to realna mogućnost upravo zato što je i ’srpski brat‘, kako vi nazivate predsednika Srbije u nameri da me uvredite, prihvatio slobodu kretanja ljudi u regionu kao jedan od velikih ciljeva za stolom. Bezuslovno! To znači da kada otvorimo granice između Albanije i Kosova, ni on niti bilo ko drugi nema više pravo da kaže da postoji rizik od ’velike Albanije‘“, istakao je Rama, preneo je Tanjug.\nNa kraju je napisao da kada se formira nova Vlada Kosova, svi će shvatiti ovo što pokušava da objasni.\n„I kada Kosovo, pre ili kasnije, sedne za sto, baš kao što je i Albanija, jer nema drugi izbor osim zajedničke budućnosti sa Albanijom, onda ćemo videti ko je bio u pravu — ja ili vi“, poručio je Rama.